Mayonezsiz hazırlanan 3 ən dadlı salat reseptləri\nBişmədən hazırlanan “Quş südü” tortu\nArtıq mayonezli salatlar dövrü geridə qaldı. Süfrələrinizi Sizin üçün seçib, topladığımız azkalorili, doyumlu və tezhazırlanan mayonezsiz salatlarla bəzəyin.\n1. Pendirli, tərəvəzli salat\n200 qr bolqar bibəri\n200 qr ağ pendir\n10-15 ədəd çəyirdəksiz zeytun\nzövqə görə bir ovuc doğranmış göyərti\n3 x/q bitki yağı\n2 x/q limon suyu\n200 qr pekin kələmi\n200 qr xiyar\n100 qr yerkökü\n50 qr konservləşdirilmiş qarğıdalı\nbir neçə qaşıq bitki yağı\n5-6 ədəd kahı yarpağı\n3. Yerkökü salatı\n1 ç/q küncüt\nXiyarları, nazik və uzunsov, pomidorları isə kub şəkilində doğrayın. Bibərlərin də tumlarını təmizləyib, uzunsov doğrayın. Limon suyu və bitki yağını da qarışdırıb, sous hazırlayın. Duz və istiot da töküb, qarışdırın. Hazırladığınız sousu da salatın üstünə tökün. Xırda doğranmış göyərti, yarımhalqa qırmızı soğan və kub şəkilində kəsilmiş pendiri də salata əlavə edib, qarışdırın. Sonda salatın üzərinə zeytunları da tökün. Pendirli və tərəvəzli salatı süfrəyə verə bilərsiniz.\n2. "Rəngarəng" salatı\nPekin kələmini suda biraz yuyub, qurutduqdan sonra, taxta lövhənin üzərində kiçik kvadratlar şəkilində kəsin. Xiyarları da yaxşıca yuyub, qabıqlı və ya qabıqsız kiçik kub formasında kəsin. Yerkökünü də yuyub, qabığından ayırın. Onu da eynilə xiyarı doğradığınız formada kəsin. Daha asan üsul axtarırsınızsa, yerkökünü sürtgəcin iri gözündən rəndələyə də bilərsiniz. Kahı yarpaqlarını da əlinizlə kəsib, salatın üzərinə əlavə edin. Konservləşdirilmiş qarğıdalı, duz, istiot və bitki yağı da səpib, qarışdırın. Rəngarəng salatınız hazırdır.\nYerkökünü sürtgəcin iri gözündən keçirdin. Xiyarların da qabıqlarını soyub, uzun və incə doğrayıb, yerkökünə əlavə edin. Üzərinə doğranmış sarımsaq töküb, ədviyyatlar və yağı da tökün. Süfrəyə verərkən zərinə küncüt səpməyi unutmayın.


Sən niyə Bioloji Təbabəti seçməlisən? » Cənub Xəbərləri - Regional Qazet\nBölmə: : Masallı Bioloji Təbabət Klinikası / Səhiyyə / Manşet\nTARİX :14-02-2019, 02:17\nYaxud, sağalmaz bildiyin xəstəliklər burada necə müalicə olunur?\nÖtən il dekabrın 1-də təntənəli açılışını etmiş Masallı Bioloji Təbabət Klinikası (BTK) haqqında hazırladığımız yazı aşağıdakı suallarla bitirdi:\nSiz niyə məhz bioloji təbabətə müraciət etməlisiniz?\nBurada konkret hansı xəstəliklər müalicə olunur və hansı xəstələr əməliyyat edilir?\nHansı saytlardan bioloji təbabət haqqında daha mükəmməl məlumat almaq olar?\nBu günlərdə adı çəkilən şəfa ocağında olub, klinikanın direktoru Qüdrət Yaqubovla söhbətləşib, yuxarıdakı suallara aydınlıq gətirdik. Onu da xatırladaq ki, Qüdrət Yaqubov Elxan oğlu City University of london ali təhsil ocağının məzunudur.\nQüdrət bəy öncə vətəndaş müalicəsi üçün “Niyə Bioloji Təbabəti seçdin?” sualımızı cavablandırdı:\nSirr deyil ki, hər bir insan üçün onun sağlamlığı olduqca önəmlidir. O da sirr deyil ki, insanlar arasında illərdir formalaşmış akademik qaydalar, hər gün qarşılaşdığı müalicə üsulları mövcuddur. Bioloji təbabət isə daha fərqli, daha effektli, daha davamlı müalicə üsulları təklif edir. Bizə müraciət edənlər öncə bilməlidir ki, bioloji təbabətdə kimyəvi tərkibli dərmanlardan istifadə olunmur. Ən çox təbii məhsullardan hazırlanmış dərmanlara üstünlük verilir\nBu sahədə dünyanın aparıcı ölkələrinin- Almaniya, İsveçrə, Kolumbiya, İtaliya, Rusiya və digərlərinin çox dəyərli təcrübələri var. Azərbaycanda bioloji təbabət hələlik 4 məkanda – Bakı, Sumqayıt, Göyçay və Masallıda fəaliyyət göstərir. Masallıdakı kompleks, şəraitinə, avadanlıqların mükəmməlliyinə görə regionlar arasında ən üstünüdür və Almaniya, isveçrə istisna olmaqla dünyanın digər ölkələrində analoji mərkəzlərlə rəqabət aparmaq gücündədir. Yəqin soruşa bilərsiniz ki, axı, niyə cənubu, məhz Masallını seçdiniz? Azərbaycanın fərqli bölgələrində klinikalarımızın açılması bizim əvvəlki planlarımıza daxildir. Çünki istəyirik ki, xidmətimimiz hər bir azərbaycanlıya əlçatan olsun, ən uzağı 1 saata bizdə müalicə almaq şansı olsun. Ona görə, həm də cənub bölgəsində rütubətliliyin yaratdığı fəsadları nəzərə alaraq burada klinika açmağa qərar verdik. Həm də nəzərə aldıq ki, Masallı cənubun coğrafi mərkəzidir.\nBir daha söhbətin əvvəlinə qayıtmaq istəyirəm.Siz niyə bioloji təbabətə üstünlük verməlisiniz? Çünki bu üsulu seçməklə siz müvəqqəti, qısa müddətli yox, olduqca davamlı müalicəyə nail olursunuz.\nMəsələn, “loru” dildə desək, artroz xəstəliklərində maddələr mubadiləsi pozulduguna gorə qigirdaqda duzlasma gedir ve 2 oynaq bir-birini sixdigi ucun agrilar verməyə baslayir. Akademik mualicədə artrozun mualicesində agri kəsiciler ve hormonal dərmanlardan istifadə edildiyi üçün, iltihab müvəqqəti dayanır və agrilar kesir. Lakin agrı dayansa da, xəstəliyin gedisatı dayandirilmadığı ucun vəziyyət daha agırlasır.\nLakin Bioloji Təbabet üsulunda, birinci maddəlr mubadiləsi mualicə olunur, ikinci fizioterapiya ile əzələlər gucləndirilir ki, iki oynaq bir birinə oturmasin, son olaraq isə zədələnmis qigirdagı yenidən bərpa etməyə yönelmis mualicə tətbiq olunur.\nQısası, bizim devizim xəstəni yox, xəstəliyi müalicə etməkdir.\nYəqin ki, həkim personalının tərkibi oxucular üçün daha çox maraqlıdır. Mən, burada dəbdəbəli rəqəmlər sadalamaq istəmirəm. Sadəcə bəzi məlumatları diqqətinizə çatdırım ki, istər Bakıda, istər Masallıda Bioloji Təbabət sahəsində çalışan şəxslər son 15 ildə 100-dən artıq dünya şöhrətli xarici ölkə alimlərin rəhbərliyi ilə bir neçə, bəziləri isə 10-a yaxın peşəkar kurslar keçmiş, bu sahədə dünya təcrübəsinə əsaslı şəkildə mənimsəmiş insanlardır.\nBiz vaxtaşırı Bakıdan, aparıcı xarici ölkələrdən də həkimlər dəvət edirik. Həmin dəvətlər üçün isə kifayət qədər xəstə olmalıdır. Yəni, həmin sahə üzrə cəmi 2-3 müraciət varsa, təbii ki, tanınmış alim buna görə xaricdən bura gəlməz.\nHələ ki, konkret günlər - 2 və 5-ci günləri nəzərdə tutmuşuq ki, Bakıdan xüsusi həkimlər gəlsin.\nBizim xidmətlərimizdən istifadə edənlər bir məqamı nəzərə almalıdılar ki, bioloji təbabətdə müalicə qısa müddətli, dərhal nəticə göstərən müalicələr deyil. Sadəcə, bir az zamana ehtiyac var. Səbir edənlər, uğurlu nəticəyə də nail olurlar. Bir nümunə deyim. Astma xəstəliyinə tutulan, 13 yaşa qədər bizə müraciət edənlərin 90 faizini sağaldırıq. Lakin kimdəsə bu xəstəlik xroniki hala keçibsə və gündəlik tutulmalar olursa, bizim müalicə nəticəsində həmin tutulmaları ayda bir dəfəyə endirə bilirik.\nBizim güvən yerlərimizdən biri də yüksək tenologiyalara xüsusi diqqət yetirməyimizdir. Masallıdakı Bioloji mərkəzdə elə aparatlar var ki, onun dəyəri milyon manatlarla ölçülür. Yəni, analizləri çox dəqiqliklə təyin edir. Kompüter tomoqrafiyayası üzrə müayinə qurğumuz olduqca həssaslıqla işləyir.\nGördüyümüz işlərə məktəblərdə keçirtdiyimiz görüşləri də əlavə edə bilərəm. Bu vaxta qədər şəhər mərkəzi, Ərkivan qəsəbəsi də daxil olmaqla 20-dən artıq görüş keçirtmik. Açığı, fikrimi “xəstə tutmaq” yox, daha çox maarifləndirmə aparmaqdı. Çünki, valideynlərimiz olduqca məlumatsızdır.\nMaarifləndirmə işlərimizi digər internet resurslarında da davam etdiririk. BTK-nın eyni adlı - BTK.AZ saytı var. Həmçinin nəzərdə tutmuşuq ki, hazırda izlədiyiniz cenubxeberlerri.com saytının “Masallı. Bioloji Təbabət Klinikası” bölümündə ardıcıl olaraq məlumatlndırıcı və maarifləndirici yazılarla çıxış edək.\nBizim fəaliyyət sahələrini əhatə edən kiçik metrajlı filmlər də var ki, siz həm cenubxeberleri.com saytında, həm də youtubedə həmin filmləri izləyə bilərsiniz.\nHəmçinin bu sayt vasitəsi ilə istədiyiniz sorğuya bizdən cavab ala bilər, təkliflərinizi deyə bilərsiniz.\nNəzərdə tutmuşuq ki, yaxın vaxtlarda həkim personalımız, istifadə etdiyimiz avadanlıqlar, eləcə də BTK-də fəaliyyət göstərən şöbələr haqqında sizə tam detallı məlumatlar verək.\nMasallı Bioloji Təbabət Klinikası özəl, pullu xidmət göstərsə də, müəllimlərə, şəhid ailələrinə, 1-2 qrup əlillərə 20 faiz güzəştlə xidmət göstərir.\nSizinlə ilk söhbətimi isə bir xoş məlumatla bitirmək istəyirəm. Fevral ayının son həftəsində Masallıdakı BTK-də cərrahiyyə şöbəsi fəaliyyət göstərəcək. 22 yerlik palatalaramızda, (onlardan bəzisi VİP səviyyəsindədir) sizə nümunəvi xidmət göstəriləcək. (Bu barədə ayrıca məlumat verəcəyik)\nYazı Masallı Bioloji Təbabət Klinikasının Mətbuat Xidməti tərəfindən təqdim olunmuşdur.\nOXUNMA SAYI :593


Lənkəranda qadın iynə ilə üzünə xəsarət yetirib, polisə isə maskalıların basqın etdiyini deyibambur.az\nLənkəranda qadın iynə ilə üzünə xəsarət yetirib, polisə isə maskalıların basqın etdiyini deyib\n09 May 2022 15:34\nLənkəranda qadın saçını qırxıb, üzünə iynə ilə xəsarət yetirib, polisə isə yalandan maskalılar tərəfindən basqına məruz qaldığını deyib.\nAmbur.az xəbər verir ki, rayon sakini Ş.H. adlı qadın polisə müraciət edərək, yaşadığı evə 2 maskalı şəxsin daxil olaraq, onu hədələdiyini, zor tətbiq edərək, qızıl-zinət əşyalarını quldurluq yolu ilə ələ keçirdiyini bildirib.\nAraşdırmalarla Ş.H.-nın ailə üzvləri ilə yaşadığı münaqişə zəminində qayçı ilə öz saçını kəsdiyi, iynə ilə üz nahiyəsinə xəsarətlər yetirdiyi və zorakılığa məruz qalması ilə bağlı polisə bilərəkdən yalan məlumat verdiyi məlum olub.\n37 yaşında dünyasını dəyişən XƏFİYYƏNİN arzusu ÇİN OLDU\nŞuşaya “İskəndər M” raketinin atılmasının görüntüləri - Video


Nazim Mustafayev - Uşaqların səsi\nİsti yay günləri gəlir. Uşaqlar üçün günün qızmar vaxtında çölə çıxmaq o qədər məsləhətli olmasa da, günbatana yaxın, sərin havada küçə, məhəllə və bina önlərində ora-bura qaçışan uşaqların səsləri hər tərəfi bürüyür.\nBir neçə gün əvvəl bir dostum deyirdi: “Evimizin yaxınlığında təzə park salıblar. Uşaqları parka apara bilmirəm. Parkda pulsuz əyləncə avadanlığı yoxdur. 3 dəqiqəsi 1 manat olan maşınlara hər dəfə həyətə düşəndə uşaqları necə mindirim?”\nİnsafən deyək ki, köhnə tikili binaların həyətində uşaqlar üçün nəzərdə tutulmuş əyləncə, idman və oyun avadanlıqlarına, bəziləri köhnə və qırıq olsa da, rast gəlmək olur. Ancaq yeni tikilmiş elə yaşayış kompleksləri də var ki, orada ümumiyyətllə nə məhəllə, nə də uşaqlar üçün oyun parkının izi-tozu da yoxdur. Həyətin darlığından maşının harasınısa sürtmədən girib çıxmaq da böyük məharət tələb edir.\nYeni salınmış, ya da yenidən təmir olunmuş, mütəmadi baxımı aparılan daha geniş parklara gəldikdə isə, özüm də şahid olmuşam ki, əksəriyyətində sırf uşaqlar üçün nəzərdə tutulmuş “oyun parkı” yoxdur. Olanları da pulludur.\nYazının başlığını “uşaqların səsi” qoydum. Əslində yazı başlığı “valideynlərin səsi” də ola bilərdi. Çünki bu məsələ məhz valideynlərin üzləşdiyi problemdir. Orta gəlirli ailələrin uşaqlarını pullu attraksionlara mindirməyə həftədə bir və ya iki dəfə imkanı çatır. Ancaq hər dəfə parka gələndə bunu edə bilməyən valideynlər də var! Uşaq uşaqdır. Daha əvvəl mindiyinə görə, həm də parkda uşaqlar üçün pulsuz heç nə olmadığına görə uşaq yenə həmin oyun avadanlıqlarında əylənmək istəyəcək.\nParklardakı pullu attraksionların, əyləncə qurğularının mövsümə görə hər zaman az-çox müştəriləri olur. Ancaq bu o demək deyil ki, hər kəs pullu attraksionlara möhtac qalmalıdır. Parklarda elektriklə işləməyən, baxımı cüzi xərc tələb edən əyləncə avadanlıqları və “oyun parkı” da təşkil etmək olar. Ümumiyyətlə, bu məsələyə maddi imkan aspektindən baxmaq yanlışdır. Deyək ki, cəmiyyətdə hər kəs zəngin, ya da milyonerdir. Bu zaman heç bir yerdə ödənişsiz “oyun parkı” olmamalıdır? Və ya əksinə yalnız ödənişli oyun parkları fəaliyyət göstərməlidir?\nUşaqların əylənməsi və asudə vaxtlarını səmərəli keçirməsi üçün sadə oyun avadanlıqları kifayət edir. Belə avadanlıqların baxım və təmiri üçün də böyük xərc tələb olunmur. Söhbət məhz bu cür avadanlıqlardan gedir. Əlbəttə, baxımı və təmiri xərc tələb edən attraksionların ilin bütün günləri pulsuz istifadəyə verilməsi mümkün deyil.\nƏslində uşaqların əsas mənəvi qidası parkdakı pullu ya da pulsuz əyləncələr deyildir. Biz valideynlər övladlarımıza sevgi dolu həyat verə bilir, onları bu sevgi ilə böyüdürüksə, demək ki, uşaqlarımıza çox dəyərli şeylər bəxş edirik. Sağlam ailə mühitində böyümək, gözəl tərbiyə almaq, təhsil almaq, sağlam olmaq – bunlar uşaqlar üçün daha vacib məsələlərdir. Nəinki əyləncə, oyun parkı, ya da attraksionlar...\nAncaq demək istədiyim odur ki, madam, külli miqdarda vəsait xərclənərək parklar yenidən qurulur və insanların xidmətinə verilir, o zaman uşaqların da nəzərə alınması faydasız olmaz. Parkların layihəsinə “uşaq oyun park"ları salınarsa, bunu ərsəyə gətirmək o qədər də çətin olmaz. Deyirlər ki, dükana girərkən əlin cibində, cibində də pulun olmalıdır. Ancaq bu misalı insanların dincəlmək, asudə vaxt keçirmək və uşaqlarını əyləndirmək üçün gəldikləri parklara da şamil etmək olmaz axı.\nBütün parkları gəzdiyimi və gördüyümü deyə bilmərəm. Elə parklar ola bilər ki, bu yazılanlar ora şamil deyil. Əlqərəz, yazını getdiyim və bu nöqsanları gördüyüm parkları nəzərdə tutaraq yazdım.


Direktor ANS-ə vaxt qoydu: "Əgər 10 günə gəlməsələr, əşyalarını bayıra çıxaracağıq"\n18 April 2017 - 16:10\nDirektor ANS-ə vaxt qoydu:"Əgər 10 günə gəlməsələr, əşyalarını bayıra çıxaracağıq"\nStrateq.az xəbər verir ki, Zoologiya İnstitutunun direktoru Elman Yusifov Modern.az saytına açıqlamasında məsələnin artıq öz məcrasından çıxdığını deyib.\n"ANS rəhbərliyi hələ də bizim ərazini tərk etməyib. İş ondadır ki, telefonlarımıza da cavab vermirlər ki, məsələnin nə yerdə qaldığını dəqiqləşdirə bilək. ANS rəhbərliyinin gətirdiyi bəhanələr çoxdan qurtarıb. Əvvəllər 2 həftədən bir olsa da, telefon əlaqələri mümkün olurdu. İndi isə çox absurd situasiya yaranıb. "Elm haqqında” Qanuna görə yeni təsdiqlənmiş nizamnaməmiz var. Artıq ərazimizi icarəyə də verə bilərik. Qanun çərçivəsində sahibkarlıq fəaliyyəti də göstərə bilərik. Zoologiya mərkəzi yaratmışıq. Digər işlər də həyata keçirə bilərik. Amma qarşı tərəf ərazini boşaltmaqla bağlı heç bir təşəbbüs göstərmir. Heç nə başa düşmürük. Əmlaklarını götürüb getmirlər ki, işimizi bilək”.\n"Səbrin də bir limiti var. Düşünürəm ki, 10 gün də dözək, sonra əməli işə keçmək olar. 10 gündən sonra rəsmi məktub yazacağıq. Güman ki, onların ev ünvanları var. Ev ünvanlarına bildiriş yazıb göndərəcəyik ki, 10 gün ərzində gəlib əşyalarını götürüb getsinlər. Əgər getməsələr, bələdiyyənin, sahə müvəkkilinin iştirakı ilə qapılar açıb ANS-in əşyalarını bayıra çıxaracaq, sonra da qapıları özümüz bağlayacağıq. Başqa variantımız yoxdur”.\nMüsahibədən sonra "Televiziya və radio yayımı haqqında” Azərbaycan Respublikası qanununun 11-ci maddəsinə əsasən, televiziya vasitəsilə terrorizmin, zorakılığın, qəddarlığın, milli, irqi və dini ayrı-seçkiliyin təbliğinə yol verildiyi üçün ANS-in fəaliyyəti dayandırıldı. Milli Televiziya və Radio Şurası (MTRŞ) 2016-cı il iyulun 18-də «ANS Müstəqil Yayım və Media» Şirkətinin yayımının dayandırılması barədə qərar qəbul edib. MTRŞ öz qərarını Türkiyə ilə Azərbaycan arasında strateji tərəfdaşlıq münasibətlərinin pozulmasına yönəlmiş təxribatın qarşısını almaq, açıq şəkildə terrorizmin təbliğatına yol verməmək məqsədilə Azərbaycan Baş Prokurorluğunun müraciətinə əsasən qəbul etdiyini bildirib. MTRŞ həmçinin, ANS-ÇM radiosunun lisenziyasını ləğv edib.


Əli Babacan: “Ermənistan işğalçılıq siyasəti nəticəsində bütün layihələrdən kənarda qalıb”\n16:32 12 May 2015\n[ 12 May 2015 17:30 ]\nBakı. Aqşin Rafiqoğlu - APA-Economics. “Azərbaycanla Türkiyə arasında qarşılıqlı ticarət dövriyyəsi keçən il 5 milyard dollar səviyyəsində olub. Türkiyə və Azərbaycanın birgə həyata keçirdiyi layihələr mövcuddur. Bakı-Tbilisi-Ceyhan əsas boru xətti və Bakı-Tbilisi- Ərzurum təbii qaz xətti artıq fəaliyyətdədir. TANAP və TAP layihələri də önəmli işbirliyinin təməlidir”.\nAPA-nın xəbərinə görə, bunu Türkiyə baş nazirinin müavini Əli Babacan “B-20” Azərbaycan Regional Məsləhətləşmə Forumunda çıxışı zamanı deyib. O bildirib ki, Azərbaycanın Cənubi Qafqaz bölgəsində strateji əhəmiyyəti daha da artıb: “Azərbaycan bölgədə güc sahibidir. Biz bu potensialdan istifadə etməsi üçün hər zaman Azərbaycanın yanındayıq”.\nXəbərin orijinal ünvanı: http://az.apa.az/news/383220\nƏli Babacan Ermənistan işğalçılıq siyasəti nəticəsində bütün layihələrdən kənarda qalıb


Ana səhifə » Xəbər lenti\t» ADA Universitetinin İxtisasartırma Proqramları üzrə bu il təlim kursları yekunlaşıb\nADA Universiteti bu il sentyabrın 21-dən dekabrın 15-dək Azərbaycanın 20-dən çox ölkəsindəki səfirlik və nümayəndəliklərini, nazirliklər də daxil olmaqla, müxtəlif dövlət qurumlarını təmsil edən iştirakçılara “Diplomatlar üçün Xarici Siyasət Proqramı”nı təqdim edib. 25 günlük proqram yüksək rütbəli diplomatlardan, rəhbərlik tabeçiliyindəki diplomatik korpus əməkdaşlarından və dövlət qulluqçularından ibarət 3 fərqli hədəf qrupu üçün nəzərdə tutulub. Fərqli hədəf qruplarından olan iştirakçılar ümumilikdə 25 seminar, təlim və vebinarın iştirakçısı olublar. Proqramın xüsusilə pandemiya dövründə diplomatların peşəkar tələblərinə uyğunlaşdırılan məzmunu böhran şəraitində ictimai diplomatiya, bu şəraitdə konsulluq xidmətlərinin idarə edilməsi, kiber diplomatiya və eləcə də böhran vəziyyətində media əlaqələri mövzularını əhatə edib.\nİxtisasartırma Proqramlarının Xarici İşlər Nazirliyinin Azərbaycan Respublikasının Beynəlxalq İnkişafa Yardım İdarəsi (Agentlik, AlDA) ilə birgə təşkil etdiyi “Əcnəbi Diplomatlar üçün Xarici Siyasət Proqramı” bu il oktyabrın 5-16-da keçirilib. Proqram 11 Afrika ölkəsindən 14 gənc və peşəkar diplomatın iştirakı ilə təşkil edilib. Builki proqramın məzmunu böhran dövründə siyasi təhlil, ictimai diplomatiya və media ilə əlaqələr, hazırkı qlobal problemlər və postpandemiya dövründə dəyişən beynəlxalq nizam, Davamlı İnkişaf Məqsədlərində diplomatiyanın rolu, beynəlxalq siyasət, ticarət və enerji məsələləri və s. mövzuları əhatə edib. Bundan əlavə, ünsiyyət və liderlik bacarıqları da tədris edilən mövzulardan olub.\nBu ilin noyabr ayında xarici diplomatlar üçün daha bir proqram - “Xəzər Hövzəsi Araşdırmaları Proqramı” uğurla tamamlanıb. Proqrama Azərbaycanda fəaliyyət göstərən səfirliklərdən və xarici beyin mərkəzlərindən 21 iştirakçı qoşularaq Xəzər hövzəsi üzrə geosiyasi maraqlar və regional təhlükəsizlik mövzuları başda olmaqla bir çox aktual məsələlər barədə biliklərini artırıblar. Xəzər hövzəsində baş verən tarixi hadisələr, yeni çağırış və perspektivlər, bölgədəki dini, siyasi və təhlükəsizlik amilləri, ticarət, nəqliyyat əlaqələri və enerji layihələri, eləcə də Azərbaycan xalqının milli mənsubiyyəti, ölkənin iqtisadi transformasiyası və inkişaf strategiyası, qaçqın və məcburi köçkün məsələləri proqramın əsas mövzularını təşkil edib.\nYerli və xarici diplomatlar üçün bu il onlayn formatda təqdim edilən hər üç proqramda Ermənistan-Azərbaycan Dağlıq Qarabağ münaqişəsi əsas mövzulardan biri kimi ətraflı tədris edilib. Diplomatik proqramlar ADA Universitetinin idarəetmə heyətinin bəzi nümayəndələri və professor-müəllim kollektivi, xaricdən dəvət edilmiş təcrübəli ekspertlər və yerli dövlət qurumlarını, ölkəmizdəki beynəlxalq təşkilatları və diplomatik nümayəndəlikləri, biznes sektorundakı iri şirkətləri təmsil edən qonaq çıxışçılar tərəfindən tədris edilib. Xarici ekspertlərdən Malta Prezident Administrasiyasının rəhbəri Olaf Terribile, ADA-nın Malta, İsveçrə, Serbiyadakı tərəfdaş qurumu olan “Diplo Foundation”ın nümayəndəsi Vladimir Radunoviç, Mariliya Masiyel, Pavlina İtelson, Niderland Krallığındakı “Clingendael Academy”dən Ron Ton, Polşadakı Avropa Diplomatiya Akademiyasından Katarjina Pisarska proqramı tədris ediblər.\nBu proqramlar diplomatları müasir dövrdə, böhran şəraitində zəruri olan bilik və bacarıqlarla təmin edir, onları uğurlu diplomatik karyera qurmağa və ya bu sahədə fəaliyyətlərini təkmilləşdirməyə təşviq edir.\nİnsan kapitalının inkişafı istiqamətində ADA Universiteti dövlət sektoru ilə yanaşı, özəl sektorun da nümayəndələri üçün 10-a qədər ödənişsiz vebinar, 5 “Açıq Qeydiyyat Proqramları” və sifariş əsaslı 4 “Xüsusi Təlim Proqramları” həyata keçirib.


Urmiyəyə gələn hər bir səyyahın Avropa misyonerlərinin yapdırdığı kəlisaları artıq xərclərlə qayıtdırılan o məktəbləri nəzərini cəlb etməyə bilməz.\nDinə bir təpik atıb hər yerdə din və dindarlıq əleyhinə olan Avropanın gəlin də burada elədiyi işlərinə assuri cəmaətinin başında oynadığı oyuncaqlarına tamaşa ediniz.\nBurada beş dövlətin misyonerxanası vardır. Ən qədim amerikalılarındır ki, protestan məzhəbini tərvic* edir.\nOlardan keçəndən sonra fransızlardır ki, katolik məzhəbini rəvac verirlər. Lyuteranlıq paylıyan Almaniya misyonerxanası Buxse Anna Fridman adına bir daiyə vardır ki, pansion açmış təlim və tərvicə məşğuldur.\nRus misyonerləri dəxi yeddi ildən burada yurd salıb ortodoks pravoslavni dinini qəbul etdirirlər.\nVə başqa bir çox xırda və cüzi məzahiblərin dairələri dəxi mövcuddur.\nIştə bu misyonerxanaların hərəsi bir din dükanı şəklini alıb dəllallarını assurların canına salırlar. Öz bazarını rəvaclı etmək üzrə mağazalarını dilçəsp etməyə çalışır. Bir-birilə elədikləri rəqabətdə cürbəcür işlər ediyorlar.\nƏhalini cəlb etmək və müridlərini çoxlaşdırmaq üzrə məktəb açar, dəvaxana, əczaxana, mərizxana düzəldirlər.\nFüqərayi-əhaliyə kömək edib xaricə məmləkətlərə göndərir və onları işə qoyarlar. Hamısından əhəmiyyətlisi odur ki, məhəlli assuri keşişlərinə (qişşələrinə) artıq məvacib verməklə öz tərəflərinə çəkər və onların vasitəsilə əvamlarını yollaşdırar və illik hesablarında səmti-riyasəti olan məhllinə bil-iftixar bazar təxsisatlarını çoxlaşdırarlar.\nXristian bir milləti başqa xristian məzhəbinə döndərmək üzrə açılan bir rəqabət assuri cəmaətinin əxlaqında böyük rol oynayır. Özü də fəna bir rol. əvam və fəqir əhali baxır ki, mədəniyyətli Avropadan durub da ölkələri basa-basa onun münəvvər dindaşı buraya gəlib onu öz dinindən dönüb başqa bir məzhəbə keçməyə dəvət ediyor və dəvət qəbul olunduqda cürbəcür imtiyazlar ondan ötrü hasil oluyor. O da başlıyor haman bu mədəniyyətli dinxəridlərə din satmağa.\nDin məsələsi vicdani bir məsələdir. Hər kəs dinini satarsa, vicdanını satmış kimidir. İştə keşişlər rəqabəti protestanlıq, katoliklik, pravoslavnılıq və qeyrə rəqabəti öylə bir surət alar assurilərin vicdanlarını satın almağa başlıyorlar.\nTəbiidir ki, böylə bir dinfüruşluq da biçarə assuri vicdan məsələsini bilmərrə fəramuş ediyor, hər bir şeyi pula əvəz etmək kimi onu bir əxlaqsızlıq dərəcəsinə düşürüyor.\nIştə ruhani dailər gəlirlər ki, islam təzyiqi altında qalmış olan Şərq xristian bəradərlərinə dəsti-müqəddəslərini uzatsınlar da, onlara müavinət edib səadəti-ruhaniyyəyə yetirsinlər. Gəlirlər işlərini görür, hər bir misyoner öz siyasi nüfuzunu işə verir.\nNəhayət, öylə olur ki, dinini, vicdanını satmağa alışdırılan assurilər arasında “xaça kox”luq kimi rəzalətli sənətlər törədir.\nXaça koxluq nədir?\nGörürsən bir-iki assuri bir dəstə xırda küçə uşaqları yığıb əksini aldırdı. Bir assuri qişşəsinə* imza elətdirdi ki, bu heyət flan asssori kəndindəki yetim məktəbinin xristian uşaqlarıdır, müstəhəqqi-ianədir. Buradan haman əksi alıb gediyor birbaş Amerikaya, yainki Rusiyaya haman bu yetimlərin mənfəətinə olaraq ianələr cəmiləyir, qayıdır Assorustana, başlar özü üçün ev tikməyə. Ev tikər, bağ salar, artığı ilə bir qədər dolanar. Sonra yenə başqa birisi ilə özgə bir tədbir tökər. Xaça koxuluğunu edər.\nZatən kox – xaç satan deməkdir.\nəxlaqlarını, insaflarını, vicdanlarını dinə, dinlərini dəxi pula satmış olan bu tövr xaça koxlar, keşişlər rəqabətinin verdiyi səmərədən naşi o qədərdir ki, tərif ilə qurtarmaz, lisan ilə deyilməz. Xaça koxluq əlavə papasların artıq bir şiddət ilə din almaları assurilər arasında başqa cür bir fəsadi-əqidə dəxi törədir.\nGörürsən ki, bir misyonerxana nə tövr isə rəyasəti-ruhaniyyə mərkəziyyəsindən bir qədər tazə təxsisat aldımı, o saət məhəllə və kəlisa dailərinin, qişşələrinin məvacibi artar. Məvacib artması kafidir ki, qişşənin ədədi, onların ədədi ilə bərabər müridlərin parası da artsın.\nMeydani-rəqabətdə biri-birinə sibqət* etmək qəsdilə çalışan misyonerlər nüfuzlarını artırmaq qəsdilə əhalinin qülubini cəzb etmək üzrə bir çox asari-mədəniyyə yapmışlardır.\nƏvvəl gördükləri iş isə kəlisa tikmək ilə məktəb açmaq olmuşdur.\nMəktəbdən keçəndən sonra mərizxana, kütübxana, mətbəə və qəzetə dəxi güşad və təsis etmişlərdir.\nUrminin özündə dailər tərəfindənaçılmış 8 ədəd məktəb vardır ki, bunlardan 2-si, biri zükur, biri ünasa mənsub olmaq üzrə amerikalılar tərəfindən açılmışdır. 2-si də (biri zükur, biri ünas) fransızlarındır.\nBir ünas məktəbi almanlarındır, 2-si dəxi (biri ünas, digəri zükur) rusların olub, 1 ədəd zükur məktəbi dəxi ingilislərindir.\nBu məktəblərdə məktəbi açmış olan misyonerxananın lisani-dövlətlisi ilə bərabər fars, türk və başqa Avropa dilləri dəxi təlim olunur.\nÜmdəsi hər kəs öz dövləti lisaninə əhəmiyyət veriyor da, ümumi müxtəlifəni dəxi hər məktəb öz lisani-rəsmiyyəsində təhsil edir və bu surətlə məktəbdən təhsil edib tamam etmiş şagirdi meydana buraxdıqda öz dövlətinin mənafei-siyasi və iqtisadiyyəsinə xidmət edər, bir nümayəndə hazırlamış oluyor.\nBu məktəblərin qapısı hər kəsin üzünə açıqdır. Hər kəs hansı millətdən istərsə ki, elm təhsil etsin məktəbə daxil olub təhsil edər. Dini təhsil etmək isə məcburi olmayıb hər kəsin öz xahişinə görədir. Ancaq rus məktəbləri bu qaidənin təhtinə daxil deyildir.\nRus məktəblərinə daxil olmaq üçün əvvəlinci şərt pravoslavni dilini qəbul etməkdir. Və din təlimi dəxi hər kəs üçün məcburidir.\nBu məktəblərin bir çoxunda həqqi-tədris məvcuddur. Amma fəqir və biçiz olanlar müftə oxuyurlar. Lakin rus mədrəsələri tamamilə məccanidir.\nBainhəmə məccaniliyinə baxmayaraq bomboşdur. Xahişmənd azdır.\nƏn çox mütəəllimli olan Amerika məktəbidir. Zira burada ki, üsuli-təlim daha müvafiq olub, tədris olunan ülum isə həyatidir. Amerika məktəbində bir neçə nəfər müsəlman daha təhsil etməkdədir.\nTəbrizdəki Amerika və fransız misyonerxanalarını zatən ümdə gördükləri işləri haman bu təhsil məsələsidir. Təbrizdəki təhsilkərdə cavan müsəlmanların çoxusu bu məktəblərdə oxumuşlar ki, bunların çoxusu halon məşrutə hərəkatında ciddi fəaliyyət göstəriyorlar.\nAğayi Tağızadə cənabları dəxi Amerika məktəbində təhsil etmişlərdir.\nAmerika və Fransa misyonerxanalarının məktəbdən savayı burada mükəmməl mərizxanaları, dəvaxanaları dəxi vardır ki, bütün əhali onlardan mənfəət aparmaqdadır.\nMisyonerxanaların asari-mədəniyyələri yalxu bir şəhərdə deyildir, civarda ki, assori kəndlərinin bir çoxunda məktəb güşad edilmişdir.Urminin 7 verstliyində, məsələn, Köy Təpə deyilən bir assori kəndi vardır ki, Əsli ilə Kərəmi – məşhuru biri-birinə göstərən Əsli suyu dəxi kənddədir. Bu kəndin 2 minə yaxın səkənəsi vardır. İki min nüfusu olan bir İran kəndinin, diqqət ediniz, 3 kəlisası, 10 məktəbi vardır. Bu məktəblərdə 500-ə kimi oğlan və qız təhsil etməkdədir...\nBu qədər təmtərəq və dəstgah ilə dailik binası quran Avropa misyonerləri hərdənbir xəyallanırlar ki, müsəlmanlardan da döndərsinlər, amma dişləri batmiyor.\nZira islam deyə inandıqları əqidələrində müsəlmanlar o dərəcə möhkəmdirlər ki, bir dəfə inandıqlarından əslən vaz keçməzlər.\n“Müsəlmanı döndərmək olmaz!”\nİştə budur bütün misyonerlərin təsəvvüri.\nUrmi, 16 iyun\n“Tərəqqi”, № 148, 5 iyul 1909\n* tərvic – rəvac vermə, işə salma\n* qişşə - hiyləgər\n* sibqət – irəlidüşmə, qabaqlama


Gözəl İslam - Dinimizdə Boşanmaq və nikahı pozan şeylər\nBoşanmaq və nikahı pozan şeylər\nEvlilik və ailə haqqında 10 423\nSual: Dinimizdə boşanmaq haqqında geniş bilgi verərsinizmi?\nBoşamaq üçün istifadə edilən kəlmələri kişinin xanımına qarşı söyləməsi ilə talaq, yəni boşanma hasil olur. Boşamaq üçün istifadə edilən sözlər iki növdür: Açıq sözlər və kinayəli sözlər.\n“Sən məndən boş ol”, “Mən səni boşadım” kimi sözlər açıq sözlərdir. Bu sözləri zarafat olaraq və ya çaşaraq da söylədiyi anda, mənasını bilməsə belə boşamış olar.\n“Səni buraxdım, səni tərk etdim” sözləri açıq söz qəbul edilir. Bir və ya iki dəfə belə açıq sözlə boşamağa, yəni geri dönüşü mümkün olan boşamağa talaqı-rici deyilir. Amma yenə də üç haqdan biri getmiş olar. Bu sözlərdən hər hansı biri bir dəfə deyildiyi zaman peşman olunmuşsa, əvvəlki nikaha dönmək niyyəti ilə xanımının əlini tutar və ya öpərsə, təkrar nikah etmədən iki bağ ilə evliliyə davam edər.\nEvlilikdə üç bağ vardır. Yəni, boşama sözləri üç dəfə təkrarlanarsa, “Səni boşadım, boşadım, boşadım” deyərsə, və ya “Səni üç dəfə boşadım” deyərsə üç bağı birdən qoparmış, geri dönüşü olmayacaq şəkildə boşamış olar. Belə üç dəfə boşayanda talaqı-rici, talaqı-bainə dönmüş olar.\n“Atanın evinə get!”, “Çıx get!”, “ Cəhənnəmə get!”, “Sənin ərin deyiləm artıq” kimi, başqa mənalarda da istifadə edilən sözlər kinayəli, bağlı sözlərdir. Bu sözləri boşamaq niyyəti ilə söyləyincə boşamış olar. Buna bain talaq, yəni iddət müddəti içində geri dönüşü olmayan qəti boşama deyilir.\nBu şəkildə boşamada, iddət müddəti keçib yenidən nikah edilmədikcə bir yerdə yaşamaq olmaz.\nQayınatasına, “Mən sənin qızını istəmirəm, kimə istəyirsə getsin” demək və xanımı gəzmək üçün icazə istədiyi zaman, “Mən səni ip ilə bağlamamışam, get”, “İstədiyin yerə gedərsən. Mənə xanım olmazsan” və ya “Artıq mən səni istəmirəm”, “Səni boşamaq istəyirəm” kimi şeylər söyləyərsə, boşamaq niyyət etmədikcə, boşamış olmaz.\n“Şərt olsun”, “Dilədiyini et!” sözləri, boşamaq mənasında istifadə edilən yerlərdə, xanımına belə söyləyəndə, niyyət etməsə belə, bir bain talaq olar.\nXanımına, anam, qızım, bacım deməklə boşama olmaz. Fəqət, “İndidən sonra anam, qızım və ya bacım ol” deyərsə boşama olar. Bu bir talaqı-bain olar.\nKinayəli sözlə boşamada, bain talaq iddətində, xanımının otağına girə bilməz. Qadın bəzənə bilməz, ətir vura bilməz, yad qadın kimi talaq verən ərindən uzaq dayanar. İddət sonunda yenidən nikah lazımdır.\nBoşamada, sayı bildirilməzsə bir boşama olar. Üç və ya çox sayı söyləyərsə, üç talaq ilə boşanmış olar. “Bədənimdəki tüklər sayı qədər” və ya “ Dənizdəki balıqlar qədər” yaxud “Göydəki ulduzlar qədər” və ya “Üçdən doqquza” deyiləndə, yenə üç boşama olar.\nXanımını boşayan kişinin ağıllı və oyanıq olması lazımdır. Sərxoşun, xəstənin və təhdid edilənin sözü ilə və ya məktubu ilə, e-maili ilə, faks ilə boşama etibarlı olmaz. Bunlar qadının əlinə çatdığı anda boş olur. Yəni, qadın bu boşamağı biləndə, xəbərdar olanda boşama gerçəkləşmiş olar.\nDəlinin, ağlını itirmiş qocanın, huşsuzun, yatanın və xəstəliklə və hirslənərək dalğın olanın söyləməsi ilə boşama olmaz. Hirslənərək dalğın olmaq, söylədiyini bilməmək deməkdir. Bu da iki cür olar:\na) Mənasını bilmədən, qəsd və arzu etmədən söyləyəndə, boşama olmaz. Bu kinayə sözlər üçündür. Yoxsa, açıq söz ilə, yəni səni boşadım desə, qəsd və arzu olmasa belə yenə talaq baş verər.\nb) Mənasını bilərək və istəyərək söyləyib, sonra söylədiyini bilməmək, xatırlamamaqdır. Bu sözünü iki şahid eşidib, sonra söyləyərsə, boşama olar. Yəni, səni boşadım deyər, fəqət sonra bunu heç xatırlamaz, sən belə demişdin deyiləndə, xeyr, mən heç xatırlamıram, belə bir şey demədim deyərsə, əgər iki şahid, bəli, biz eşitdik, bu xanımını boşadı, deyərsə, o vaxt boşama baş tutar. Deməzlərsə, adam inkar etdiyi üçün boşama vaqe olmaz.\nHeç bir əlaqə olmadan və ya bir otaqda və ya tənha bir yerdə heç birlikdə qalmamışlarsa, bir dəfə boşayanda, qadın iddət gözləmədən eyni gün başqası ilə evlənə bilər.\nƏrinə və ya başqalarına dili ilə, hərəkətləri ilə əziyyət verən, hər hansı bir fərzi yerinə yetirməyən, məsələn, fərz namazları qılmayan, zina etməsindən şübhə olunan qadını boşamaq şərt deyildir, müstəhəbdir, boşamaq yaxşı olar.\nFərzi etməyən, məsələn, namazın fərz olduğuna inandığı halda qılmayan qadını boşamamaq günah deyildir. Ərinin ona gözəlliklə namaz qıldırmağa çalışması lazımdır, çalışmazsa günaha girər.\nEvlilik vəzifəsini edə bilməyən, məsələn, sehr edilmiş, əlaqədən aciz olan kişinin xanımı ayrılmaq istəyərsə, bunu boşaması vacib olar.\nXanımını başqa-başqa üç zamanda bir dəfə boşayarsa, üç dəfə “Boş ol” və ya “Boşadım” deyərsə, yaxud bir dəfə “Üç dəfə boşadım” deyərsə, geri dönüşü olmayacaq şəkildə nikah pozulmuş olar.\nBu qadını təkrar ala bilmək üçün, hüllə lazım olar. Hüllə demək, iddət vaxtı keçdikdən sonra qadın başqa kişilə nikahlanıb, toy olub, əlaqə olub, o kişi də boşayıb və bundan sonra, təkrar iddət zamanı keçməsi deməkdir. Ancaq bundan sonra birinci əri yeni bir nikahla təkrar ala bilər. Bu mövzuda bir hədisi-şərif məali belədir:\n“Aybaşı zamanı olmadan boşanan qadın, başqa bir kişilə evlənmədikcə və o kişi də onu boşamadıqca, əvvəlki əri ilə evlənməsi halal olmaz.” [Tabərani]\nBir ayəti-kərimə məali də belədir:\n“Əgər kişi qadını üçüncü dəfə boşayarsa, ondan sonra qadın bir başqa kişilə evlənmədikcə onunla evlənməsi ona halal olmaz. Əgər bu adam da o qadını boşayarsa, [hər iki tərəfin də] Allahın hədlərini mühafizə edəcəklərinə inandıqları təqdirdə, təkrar evlənmələrində mani yoxdur. Bunlar Allahın qoyduğu həddlərdir.” [Bəqərə 230]\nHüllə isə, bir kişi üçün zillətdir, alçaqlıqdır. Allahu təala, kişilərə boşamaq haqqını verdi isə də, bu haqqı istədikləri kimi istifadə etməmələri və qadınlar kişilərin əlində oyuncaq olmamaları üçün kişilərə bu hüllə zillətini yükləmişdir. Hüllə qorxusundan Müsəlman bir kişi boşama sözünü ağzına belə ala bilməz. Ailə arasında boşanmaq sözünün zarafatı ola bilməz.\nÜç talaqla boşanan qadın iddət vaxtı keçdikdən sonra başqa bir kişilə evlənib, o kişi də, zifafdan sonra bunu boşamadıqca və təkrar iddət zamanı keçmədikcə əvvəlki əri ilə evlənə bilməz.\nBelə bir vəziyyətdə, ilk nikahları Şafiiyə uyğun edilməmiş isə, başqa biri ilə evlənməyə gərək qalmadan, Şafii məzhəbi təqlid edilərək, Şəfiiyə uyğun nikah etmələri caiz olar. (Rədd-ül-muxtar)\nQorxutmaq üçün, zarafat üçün də olsa boşama sözlərini heç söyləməmək lazımdır. Hətta ayrılmağa qərar verilsə belə yenə boş ol, boşadım sözlərini dərhal söyləməmək lazımdır. Daha sonra ayrılmaqdan imtina edə bilər. Yaxınlarıyla, dostlarıyla məsləhətləşib ayrılmağa qəti qərar verdikdən sonra bir talaq verməsi lazımdır. Heç bir zaman üç talaq birdən verməmək lazımdır. Zatən üç talaq birdən vermək bidət və haramdır.\nİddət, boşanmadan sonra qadının yenidən evlənməsi haram olan zamandır. İlk təmizlik başından, üçüncü hayzın (aybaşı) sonuna qədər olan vaxtdır. Hayz görmürsə, talaq üçün üç ay, ölüm üçün dörd ay on gündür.\nXanımına qarşı gözəl xasiyyətli, gülər üzlü olması lazımdır. Onun səhv hərəkətlərinə, ağla uyğun gəlməyən sözlərinə və işlərinə səbir etməsi lazımdır. Onunla şirin danışması lazımdır. Onun səviyyəsinə və ağlına tabe olmalıdır. Onunla zarafatlaşmalı, oynaması lazımdır. Yemədə, geyinmədə gücü çatdığı qədər əlinin açıq olması lazımdır.\nDinimizdə qadının bilməsi fərz olan şeyləri əlbəttə öyrətməsi lazımdır.\nXanımının geyinməsində, evdən çölə çıxmasında, çox sərt davranmaması və başı boş da buraxmaması lazımdır. Özünü və xanımını şübhəyə, iftiraya salacaq hallardan çəkinməyə çox əhəmiyyət verməsi lazımdır. Xanımını yad kişilərin olduğu yerlərə göndərməməli, yadların görməsinə mane olması lazımdır.\nEv işləri ilə vaxt keçirməsi, onun zövqü olması lazımdır. Ona sərt davranmaması lazımdır. Zarafat olaraq da, əsəbi olanda da heç bir vaxt boşamaq sözünü ağza almamalı, ikinci dəfə evlənmək söhbətini etməməlidir.\nSual: Nikahı pozan şeylər nələrdir?\nBoşadım demək, boşamaq niyyəti ilə kinayə sözlər söyləmək, məsələn, xanımına çıx get demək. Bir də küfrə düşəcək söz söyləmək.\nSual: Xanıma çıx get (rədd ol) desək nikah pozular?\nRədd ol get, deməklə nikah pozulmaz. Əgər niyyəti boşamaq isə, yəni artıq səndən ayrıldım, boş ol mənasında isə, o vaxt bir talaqı-bain olar. İddət müddəti keçdikdən sonra nikah etmək lazımdır.\nSual: İnsan xanımı ilə mübahisə əsnasında, mən səni buraxdım, deyərsə nikah pozularmı yoxsa boşadım demədiyi müddətcə nikah pozulmazmı?\nBuraxdım = boşadım deməkdir. Bir talaqla boşamış olar.\nSual: İnsan əlfazı-küfr (imanın getməsinə səbəb olan sözlər) söyləyəndə imanı və nikahı gedir?\nBəli, imanı da, nikahı da gedir.\nBoşamaq ayrı, küfrə düşmək ayrıdır. Bu talaq sayılmır. Yəni, bağın biri qopmur. Min dəfə küfrə düşsə, min dəfə nikah təzələmək lazımdır, fəqət, bu talaq sayılmaz.\nSual: Bir talaqı-bain olanda, bir boşama olduğunda, iddət müddəti boyunca bu ər-arvad ayrı olarlar? Eyni evdə qala bilərlər? Danışmaları, görüşmələri uyğun olar?\nEynilə yad kimi olar. Adam fasiqdirisə eyni evdə birlikdə qalmamaları lazımdır. Saleh isə haramdan qorxacağı üçün eyni evdə qala bilər. Ancaq yad kimi davranar. Zərurətsiz danışa bilməzlər. Oturub birlikdə yemək belə yemələri caiz olmaz.\nSual: Üçdən doqquza şərt etmək nədir? Dinimizcə zərəri nədir? Belə şərt edənin nə etməsi lazımdır?\nÜçdən doqquza demək səhvdir, şişirtməkdir. Hamısı üçdür çoxu çoxdur. Üç talaqla xanım boşananda bir daha o kişilə evlənə bilməz.\nSual: Kişi talaq versə, xanım eşitmədiyi müddətcə boş olar?\nSual: Birisi, xanımını hər kəsin yanında boşasa, xanımı bunu 20 il sonra eşitsə, 20 il sonra boş olar?\nSual: Kinayəli sözlə xanımını boşayan, sonra bunu qəsdən inkar etsə, yenə boşamış olar?\nBəli, boşamış olar.\nSual: Talaqı-rici ilə boşayan, boşadığını xatırlaması niyyəti ilə, bir neçə dəfə “Artıq işin bitmişdir” desə, talaqı səlasə olar?\nSual: Xanıma “Səndən ayrılmaq istəyirəm” deməklə talaq olar?\nİstəyirəm deməklə talaq olmaz.\nSual: İki talaqı baindən sonra bir talaqı rici verilsə, üç talaq olar?\nSual: Qayınataya boşamaq niyyəti ilə “ Qızını apar” dedim. Xanım eşitməzsə talaq vaqe olar?\nSual: Xanıma “Bakıya çatanda səni boşayacağam” dedim. Belə söyləməklə talaq vaqe olar?\nXeyr, boşayacağam deməklə talaq vaqe olmaz. Boşadım deyilirsə talaq vaqe olar.\nSual: Xanıma “Anan bizə gələrsə, şərt olsun səni boşayaram” dedim. Anası bizə gəldi. Talaqı rici oldu?\nSual: Oğluma, “Evimə girərsən, xanımım boş olsun” dedim. Oğlum mübahisə əsnasında istəməyərək evə girmişdi. Talaqı-rici oldu?\nSual: Talaqda istifadə edildiyini bilməyənin şərt sözü ilə talaq olar?\nSual: Hamilə qadının da boşanması səhih olar?\nSual: Xanımdan ayrılmaq günahdır?\nXanımdan ayrılmaq günah deyildir, halaldır. Ancaq Allahu təala halal da olsa, talaqı sevməz. Peyğəmbər əfəndimiz buyurur ki:\n“Allahu təalanın heç sevmədiyi halal şey talaqdır.” [Hakim]\nSual: Saytdakı yazı belədir: Bir kimsə xanımına “Səni boşadım” desə, sonra zarafatla boşamaqdan imtina etdiyini bildirsə, boşanmadan imtina etmiş olar. Hədisi-şərifdə, “Üç şeyin zarafatı da, ciddisi kimi səhihdir. Nikah, boşamaq, boşamaqdan imtina etmək” buyuruldu. Boşanmadan imtina edəndə, yenə üç talaq olur, yoxsa biri getmiş olar?\nZarafatdan boşayanda da bir talaq vermiş olur, iki talaq qalır. Rici-talaqda kişi, iddət vaxtı içində, söz ilə və ya həqiqətən əvvəlki nikaha dönə bilər. Yəni, xanımı istəməsə də, nikah etmədən evliliyə davam edər. Təkrar almaq üçün, Hənəfi və Malikidə şahidə lüzum olmadan, “Əvvəlki nikaha döndüm” deməsi yetər. Yaxud, əvvəlki nikaha dönmək niyyəti ilə öpməsi və ya şəhvətlə əlindən tutması da bəs edər. Nikah təzələnmiş olar. Şafii və Hənbəlidə isə, iki şahid yanında, “Əvvəlki nikaha döndüm” deməsi lazımdır. Fəqət, vəlinin olması və icazə istəməsi lazım deyildir.\nSual: Ərimə sehr edilmiş, evlilik vəzifəsini edə bilmir, ayrılmaq istəyirəm. Ərimin məni boşamaması günah deyil?\nEvlilik vəzifəsini yerinə yetirməkdən aciz olan kişinin xanımı ayrılmaq istəyərsə, ərinin bunu boşaması vacib olar. Yəni, boşamaması günahdır.\nSual: Uzun vaxt ayrı qalmaqla nikah pozulmuş olar?\nUzun vaxt ayrılmaqla nikah pozulmuş olmaz. Boşanmadıqca boşanılmış olmaz.\nSual: Dəli olanın nikahları davam edər?\nSual: Toyda oynamaq nikahı pozar?\nXalq arasında bu çox məşhurdur, toyda ər-arvad oynayarsa, nikah pozular deyirlər. Bu bəzi din cahillərinin uydurmasıdır. Lüt soyunsalar da nikaha zərər verməz.\nHaram ayrı, günah ayrı, nikah ayrıdır. Orada haram işlənər və bu harama əhəmiyyət verilməzsə, “Hər kəs bunu edir, biz də etsək nə olar” deyərək günaha əhəmiyyət verməzsə, o zaman küfrə düşər, küfrə düşənin nikahı da gedər. Açıq gəzənin vəziyyəti də belədir. Açıq gəzməyin günah olduğunu bilər, amma “Məcburən açıq gəzirik” deyərsə küfr olmaz. “Açıq gəzmək günah deyil, bu qədər günahın nə əhəmiyyəti olar” kimi deyərək, günah kiçik görülərsə küfr olar. İçki içmək də belədir.\nSual: Boş ol, deməklə qadın boş olar? Boşamaq belə asandır? Kişinin bunu söyləməyə üç dəfə haqqı varmış, üçüncüsündə o qadınla bir daha evlənə bilməzmiş. Bunlar Qurani-kərimdə vardır?\nDində dəlil yalnız Quran deyildir. Elə olsaydı, Allahu təala Quranı göndərərdi, alın bununla əməl edin deyərdi, Peyğəmbər göndərməzdi. Allahu təala Peyğəmbər əfəndimizə, “Quranı insanlara açıqla” buyurur. Hər şey Qurani-kərimdə açıqca yazılmaz. Onun üçün hədisi-şəriflər və alimlərin şərhi də dəlildir.\nMövzu ilə əlaqədar dörd ayəti-kərimə məali:\n“Boşanmış qadınlar üç ay iddət müddəti gözləyər.” [Bəqərə 228]\n“Boşanma iki dəfədir. Ya yaxşılıqla tutular, və ya yaxşılıqla buraxılar.” [Bəqərə 229]\n“Əgər kişi qadını üçüncü dəfə boşayarsa, ondan sonra qadın bir başqa kişilə evlənmədikcə onunla evlənməsi halal olmaz. Əgər bu kişi də o qadını boşayarsa, [hər iki tərəfdə] Allahın hədlərini mühafizə edəcəklərinə inandıqları təqdirdə, təkrar evlənmələrində zərər yoxdur. Bunlar Allahın qoyduğu hədlərdir.” [Bəqərə 230]\n“Bu deyilənlər Allahın qoyduğu hədlərdir. Əsla onları aşmayın. Kim Allahın hədlərini aşarsa, onlar zalımdırlar, yəni kafirdirlər.” [Bəqərə 229]\nAişə anamız buyurur: Bir kimsənin üç talaqda boşadığı qadınla, bir başqası evləndi, ancaq bu kimsə, zifafa girmədən o qadını boşadı. Qadın təkrar əvvəlki ərinə dönmək istəmişdi. Vəziyyət Rəsulullaha soruşulanda buyurdu ki:\n“Xeyr, ikinci evliliyində cinsi əlaqə olmamışsa, əvvəlki əriylə evlənə bilməz.” [Buxari, Müslim, Əbu Davud, Tirmizi, Nəsai, Muvatta]\nSual: Bir ateist ilə talaq mövzusunda söhbət edirdik. “Bir söz ilə talaq olarmı?” dedi. Nə cavab vermək lazımdır?\nBu hökm Müsəlmanlar üçündür, ateistlər üçün deyildir, deməniz bəs edər. Din elə deyirsə elədir.\nMüsəlman üçün vəziyyət belədir:\nBir söz ilə [boşadım deməklə] insanın xanımı yad olduğu kimi, bir söz [nikah] ilə də yad qızı bizim xanımımız olar.\nBir söz ilə [kəlmeyi-şəhadət ilə] müsəlman olar. Bir söz ilə [məsələn: Allah yoxdur, deməklə] insan kafir olar.\nQanunlar bir Bəli ilə qəbul olar, bir Xeyr ilə rədd edilir.\nBütün həyatımız bir bəli və xeyr ilə cərəyan edər. Gündəlik işlərdə bunu ateist də bilir və edər, ancaq mövzu din olanda, ateistliyini göstərər. Unutmamaq lazımdır ki, Allahu təala Cənnəti boşuna yaratmadığı kimi, Cəhənnəmi də boşuna yaratmadı.\nHədə-qorxu ilə talaq\nSual: Xanımına zülm edən, döyən, dinin əmrlərinə riayət etməsini qadağan edən, ərlik vəzifəsini etməyən, evə gəlib nəfəqə belə verməyən, buna baxmayaraq onu boşamayan sadist bir kişiyə qadının yaxınları, “Zövcəni boşa yoxsa səni öldürərik” deyə hədə-qorxu gəlsələr, o da qorxub xanımını boşasa, bu boşama dinən səhih olar?\nBəli, səhih olar. O qadın iddət bitdikdən sonra başqasıyla evlənə bilər. Evləndikdən sonra da artıq o qadını geri ala bilməz. Din kitablarındakı ifadə belədir:\nTəhdid edilən şəxsin sözü, məktubu, telefonu, mesajı ilə talaq, yəni boşama Hənəfi məzhəbində səhih olar. Digər üç məzhəbdə səhih olmaz. Təhdid bitdikdən sonra təhdid edilərək zövcəsini boşayan kimsənin, qadın başqasıyla evlənməmişsə və keçmiş əriylə də evlənmək istəyirsə, boşadığı qadını iki talaq haqqı daha olduğu üçün təkrar nikah edərək alması səhih olar.\nTalaqı-bain və talaqı-rici\nSual: Talaqı-bain ilə talaqı-rici arasındakı fərq nədir?\nTalaq, boşamaq deməkdir. Talaqı-bain qəti boşama deməkdir. Talaqı-rici, açıq boşamadır. Məsələn, səni boşadım deyilirsə, talaqı-rici olar. Amma istədiyi vaxt əvvəlki nikahına dönə bilər. İddət bitənə qədər dönməzsə, talaqı-rici talaqı-bain halını alır. Üç talaq haqqından birini itirmiş olur.\nTalaqı-baində isə kinayəli sözlərlə qadın boşanar. Məsələn, boşamaq niyyəti ilə, “Atanın evinə get” deməsi kimi. İddət bitmədən artıq o qadınla evlənilə bilməz. Boşama niyyəti olmadan söyləyərsə talaq olmaz.\nTalaqı-ricinin, talaqı-baindən fərqli tərəfləri bunlarıdır:\nNikahı yeniləmək lazım deyildir. Əvvəlki nikaha döndüm deyərək xanımının əlini tutması yetər. Baində isə iddət bitmədən nikah edilə bilməz. İddət bitincə də ancaq qadın razı olarsa nikah edilə bilər.\nMehri çoxaltmağa gərək qalmaz. Baində isə, yeni nikah olacağı üçün arzu etdiyi mehri istəyə bilər.\nŞahidsiz evlənə bilər. Baində isə, iddət bitəndə iki şahid şərtdir. Çünki bu yeni bir nikahdır.\nQadın razı olmasa da kişi mən əvvəlki nikahıma döndüm deməsi kifayətdir. Baində isə, qadın razı olmadan evlənilə bilməz.\nİddət müddəti içində ər-arvaddan biri ölərsə, biri digərinə varis olar. Baində varis ola bilməz.\nİddət müddəti içində kişi ölərsə, qadının iddəti ölüm iddəti olar, yəni dörd ay on gün gözləyər. Baində isə normal iddəti bitəndə başqası ilə evlənə bilər.\nQadın ricidən sonra bəzənə bilər. Amma baində iddət müddəti içində bəzənə bilməz.\nQadın əri ilə eyni evdə qala bilər. Baində isə qala bilməz. Ancaq ayrı otaqda qala bilər. Yəni, ona yad vəziyyətdədir.\nTalaqı-rici, nikahı kökdən söküb atmaz, ona bir zəiflik meydana gətirər. Rici, yaralamağa, bain isə öldürməyə bənzəyir.\nİla Zıhar etibarlı olar, kazf edərsə lian lazımdır.\nİla: Xanımına dörd ay və ya daha çox zaman və ya zaman söyləməyərək, “Sənə yaxınlaşmayacağam” deyə and içməkdir. Dörd ay içində yaxınlaşmazsa, bir talaqı bain olar. Dörd ay içində andı pozarsa, xanımı boş olmaz. And pozma kəffarəsi verər.\nZıhar: Kişinin xanımını və ya üz, baş, fərc kimi bir orqanını, məhrəminin baxması haram olan yerinə bənzətməsidir. “Sənin başın anamın kürəyi kimidir” demək kimi. Kəffarəsiz xanımına sarılması, öpməsi, birlikdə yatması haram olar. Zıhar kəffarəsi, oruc kəffarəsi kimidir.\nLian: Xanımına, zaniyəsən (zina edən) və ya bu uşaq məndən deyil desə, zövcəsi hakimdən lian istəsə, hakim lian edilməsini əmr edər. Lian etmək üçün əvvəl kişi, “Sözüm doğrudur” deyə and içər. Dörd dəfə təkrar edər. Beşincisində, “Yalan deyirəmsə, Allahın lənəti mənim üzərimə olsun” deyər. Sonra qadın, dörd dəfə “Allah şahid olsun ki, bu adam zaniyə deməklə, yalan söylədi” deyə and içər. Beşincisində, “Doğru söylədi isə Allahın qəzəbi mənim üzərimə olsun” deyər. Sonra hakim bunları bir talaqı bain ilə ayırar.\nKazf: Namuslu bir qadına zina etdi deyə böhtan etməkdir.\nSərxoşun sözlərinin hökmü\nSual: Sərxoşun talaqı və küfrü etibarlı olar?\nDəlinin, uşağın, ağlını itirmiş qocanın, huşsuzun, yatanın, xəstəliklə və əsəbləşərək dalğın olanın söyləməsi ilə talaq olmaz. Hirslənərək dalğın olmaq, söylədiyini bilməmək deməkdir. Bu da iki cür olur: Mənasını bilmədən, qəsd və arzu etmədən söyləyəndə talaq vaqe olmaz. Mənasını bilərək və istəyərək söyləyib, sonra söylədiyini bilməmək, xatırlamamaqdır. Bu sözünü iki şahid eşidib, sonra söyləsələr, talaq vaqe olar.\nHuşunu itirənin, ağlını itirənin, dərmanla və ya içki içərək sərxoş olanın dəstəmazı pozular.\nTalaq verən kişinin ayıq olması lazımdır. Sərxoşun sözü ilə və ya məktubu ilə talaq vaqe olar. Şafii məzhəbində sərxoşun sözü ilə talaq vaqe olmaz. (Məcmuəyi Zühdiyyə)\nSərxoş ikən bilməyərək küfrə səbəb olan bir şey söyləyənin imanı getməz. Mürtəd olmaz. Ancaq sərxoş ikən zövcəsini boşaması, alış-verişi səhih olar. (Emali qəsidəsi)\nSərxoş ikən nə söylədiyini bilərək qıldığı namazları səhih olar, borcdan xilas olar, ancaq namaz qılmaqla hasil olacaq böyük savaba qovuşa bilməz.\nBoşanmadan evlənmək olmaz\nSual: Bir hadisə üzündən həbsə düşdüm. Zövcəm, uzun illər həbsdə qalacağımı zənn edərək, dərhal gedib başqa biri ilə evlənir. Bu hadisədən heç xəbərim olmadı. Çox keçmədən həbsdən çıxdım. Zövcəm yeni ərindən ayrılıb təkrar mənimlə evləndi. Amma boşananda iddət gözləmə deyə bir şey varmış, biz iddət gözləmədik. Biz günah oldumu?\nO sizin onsuzda nikahlı xanımınız idi. Siz onu boşamamışdınız. Onun başqası ilə evlənməsi caiz deyildi. Təkrar sizinlə birlikdə olması üçün iddət gözləməsi lazım deyil, hətta nikah da lazım deyildir. Amma hər vaxt nikah təzələmək yaxşı olar. Siz boşamadan xanımınız başqası ilə əsla evlənə bilməz. Başqası da xanımını boşamadan sizinlə evlənə bilməz.\nSual: Bir kimsə, xanımını boşamaq niyyəti ilə “Atanın evinə get!” kimi kinayəli bir söz söyləsə, xanımı da, “Boşamaq niyyətiyləmi söylədin?” desə, o da, inkar edib, “ Xeyr, gəzmək üçün get demək istədim” desə xanımını boşamış olar?\nBəli, boşamış olar, çünki burada niyyət etibarlıdır.\nSual: Xanımla vəkilə gedib boşanmaya qərar verdik deyə bir ərizə yazdırdıq. Ərizəyə, ayrılmağa qərar verdik deyə imza atanda, dinən bir talaq vaqe oldu?\nSual: Şafii məzhəbində işkəncə ilə talaq vaqe olmadığını bilən Hənəfi bir kişi talaq verməsi üçün təhdid ediləndə, boşanmağın səhih olmaması üçün Şafii məzhəbini təqlid edə bilər?\nSual: Ərim, “Şərt olsun, səni tək heç bir yerə göndərmərəm” dedi. Ondan xəbərsiz xalama gedib gəlsəm talaq vaqe olar?\nƏriniz göndərmədiyi üçün talaq vaqe olmaz. Əriniz eşitsə də yenə talaq vaqe olmaz.\nSual: Boşamaq niyyəti ilə xanımına, “Səni xanımım olaraq saxlasam Allah mənim canımı alsın” deməklə, bir talaqı bain olar?\nİddət müddəti içində talaq\nSual: S.Əbədiyyənin talaq bəhsinin başında, “Rici olsun, bain olsun, üçdən az olaraq boşanmış qadına, iddət zamanında ikən təkrar talaq verilə bilər” deyilir. Bir talaq verməklə qadın onsuzda boş olur. İkinci talaq verməsi etibarsız deyilmi?\n“İddət vaxtında ikən təkrar bir talaq verilə bilər” deyilir, çünki o qadın hələ o adamın xanımı sayılır. Kişi, nəfəqə vermək məcburiyyətində olur. Qadın da bu iddət müddəti bitmədən başqasıyla evlənə bilmir. Ölüm iddətində də qadın iddət bitmədən başqasıyla evlənə bilmir, ölən adamın xanımı sayılır. Ölüsünə baxa bilir.\nSual: S.Əbədiyyədə, başqa-başqa üç vaxtda bir dəfə boşamağın talaqı səlasə [üç boşama] olacağı bildirilir. Bir kimsə xanımına arxa-arxaya “Səni boşadım, səni boşadım, səni boşadım” desə və ya bir saat ara ilə üç ayrı yerdə “Səni boşadım” desə, yenə talaqı səlasə olar?\nBəli, üç bağ da qopmuş olar.\nSən mənə haramsan\nSual: S.Əbədiyyədə, “Kişi zövcəsinə “Sən mənə haramsan” deyəndə, niyyət etməsə belə, bir talaqı bain vaqe olur” deyilir. Bu söz kinayəli isə niyə niyyət lazım deyildir? Sarih yəni açıq bir sözdürsə niyə talaqı rici olmur?\nBu, istisna bir sözdür. “Sən mənə haramsan” sözü kinayə olmasına baxmayaraq, bunda sarih söz kimi niyyətə ehtiyac qalmır. Kinayə söz olduğu üçün də talaqı bain olur.\nSual: Nikah qıyılarkən, boşama səlahiyyəti verilmiş olan qadın, ərinə “Sən haramsan” desə boşama vaqe olar?\nBoşama olmaz. Əgər, “Sən mənə haramsan” desə o vaxt bir talaqı bain olar. (Hindiyyə)\nÇünki bir kişi nikahı olmayan bütün qadınlara haramdır. Sən mənə haramsan deyiləndə, kimə haram olduğu bildirilir. O zaman da talaq vaqe olur.\nBirinci talağı təsdiq\nSual: Vəkilə gedib, “ Zövcəmi boşamağa qərar verdim” deyə bir ərizə yazdırdım. Vəkil mənə “Ciddi olaraq xanımından ayrılmağı qəbul edirsəmi?” deyə soruşanda da, bəli dedim. Sonra peşman oldum. Ərizəyə “Boşamağa qərar verdim” deyə imza atanda da bir talaq vaqe oldu? Vəkil soruşanda bəli deməyim ikinci bir talaqdırmı?\nBoşamaya qərar verdim deyiləndə, yəni keçmiş zaman şəklində deyiləndə, bir talaq baş verir. Vəkilə bəli deyiləndə, birinci söz təsdiq edilmiş olur. İkinci bir talaq, yəni boşama olmaz.\nXanımına qızım demək\nSual: Xanımıyla telefonda danışana, “Kiminlə danışdın?” deyilsə, o da, “Qızımla danışdım” desə və ya xanımını göstərib “Bu mənim qızımdır” desə nikaha zərəri olarmı?\nXeyr, zərəri olmaz. Yalan danışmış olar. Bunun kimi şəxsən xanımına, “qızım”, “anam” və ya “bacım” deməklə də talaq olmaz, amma belə söyləmək doğru deyildir. “Artıq bundan sonra anam, bacım ol!” deyilərsə, bir talaqı bain olar.\nMübahla sərxoş olmaq\nSual: Qida, dərman kimi mübah bir şey yeyib-içməklə sərxoş olanın, sərxoş ikən söylədiyi sözlə boşama etibarlı olar?\nEtibarlı və etibarsız olduğunu bildirən mötəbər fiqh kitabları vardır. (Rədd-ül muxtar, Hindiyyə)\nBelə vəziyyətlərdə ehtiyata riayət etmək lazımdır.\nŞərtə bağlı boşama\nSual: Bir kimsə, xanımına, “Filan yerə gedərsən, üç talaqla boş ol!” desə, xanımının da o yerə getməsi mütləq lazımdırsa, bunun qurtuluş çarəsi vardırmı?\nBəli, çarəsi vardır. Xanımını bir talaqla boşayar. İddət vaxtı bitdikdən sonra, xanımı boş olduğu üçün, artıq gedilməsi lazım olan yerə gedər. Daha sonra, xanımla təkrar nikah qıyarlar. Xanımı artıq oraya getsə də üç talaqla boşanmış olmaz. Bağın biri qopduğu üçün, qalan iki bağ ilə evliliyə davam edərlər.(Neməti İslam)\nSual: “Kişi cünüb ikən, qadın da hayzlı ikən nikah edilməz və boşama da etibarlı olmaz” deyilir. Dində belə bir şey vardır?\nXeyr, nikah da, talaq da etibarlıdır. Hayzlı ikən boşamaq bidətdir, haramdır, fəqət boşama yenə etibarlı olar. (Rədd-ül-muxtar)\nSual: İndiki vaxtda çox kimsə boşamaqla əlaqədar hökmləri bilmir. Üç talaqla boşamalar çox olur. O zaman da peşman olanda geri dönüş imkanı olmur. Şafiyə görə bir çıxış yolu buraxılması üçün, ilk nikah Şafiyə uyğun edilməzsə, məsələn dini nikah qıyılarkən qızın atasının və ya vəlisinin orada olmaması uyğun olar?\nBəli, yaxşı olar. O zaman irəlidə üç talaqla boşama kimi bir vəziyyət olarsa, Şafiyə görə nikah qıyma imkanı olar.\nHirsli ikən boşamaq\nSual: S.Əbədiyyədə, “Kinayə söyləyəndə boşamağa niyyət etdi isə və ya hirsli isə bir bain talaqla boşamış olar” deyilir. Bu ifadədən, hirsli olduğu zaman kinayə söz söyləsə, məsələn, “Atanın evinə get” desə, fəqət boşamağa niyyət etməsə də yenə boş olduğu aydın olur?\nBəli, qadaən boşamış olur. İbni Abidin həzrətləri buyurur ki:\nTalaq müzakirəsi ilə hirs halı da niyyət hökmündədir. Bir kimsə “Sən məndən üç dəfə” desə, boşamağa niyyət etmişsə yaxud talaq müzakirəsi halında isə qadın boş olur. Hirs və müzakirə hallarında niyyətsiz talaq vaqe olar. Hirs və müzakirə, qadaən yəni qanunən [məhkəmə] niyyətin yerini tutar. (Rədd-ül muxtar)\nTalaq müzakirəsi demək, ər-arvad arasında mübahisə əsnasında boşanma mövzusunun danışıldığı vəziyyətdir.\nSual: Sünnətə uyğun boşanma necə olar?\nBoşanma, sünnətə uyğun əhsən və həsən talaq ilə bidət talaq olmaq üzrə üçə ayrılar:\nZifafa girilməmiş bir qadını iddəti tamam olana qədər, bir daha boşamamaq üzrə, cinsi əlaqə vaqe olmayan bir təmizlik halında, yalnız bir talaqı rici ilə boşamaq, həm sünnətə uyğun, həm də həsən qisminə görə əhsən yəni daha gözəldir.\nZifafa girmiş xanımını, içində cinsi əlaqə vaqe olmayan bir təmizlik halında bir dəfə boşadıqdan sonra, iddət tamam olana qədər üç ayrı təmizlik zamanında, hayz görməyən qadınlardan olduğu təqdirdə də cima etmədən ayrı-ayrı üç ayda üç dəfə boşamaqdır. Bu da sünnətə uyğundur.\nBirinci və ikinci qismə zidd olan talaq şəklidir. Belə boşama etibarlı olmaqla birlikdə haramdır. Bir təmizlik müddəti içində bir dəfədə üç dəfə boşamaq və ya üç ayrı təmizlik zamanında boşayacaq şəkildə ara vermədən, ayrı-ayrı üç dəfədə boşamaq, iki talağı bir dəfədə və ya ayrı-ayrı zamanlarda vermək, cinsi əlaqədə olduğu təmizlik müddəti içində və bir də qadın hayzlı ikən edilən boşamadır. Nifas da hayz kimidir. Yəni, yeni doğum etmiş qadını da boşamaq bidətdir. (Məcmuəyi-Züdiyyə)\nZifafa girmədən əvvəl\nSual: Zifafa girmədən əvvəl verilən talaq etibarlı olar?\nBəli, etibarlı olar. Talaq, zifafa girmədən əvvəl verilərsə, qadın iddət gözləmədən ayrılmış olar.\nBir kimsə zifafa girmədiyi xanımına “Sən üç dəfə boşsan” desə, boşama sayı ilə deyildiyi üçün boşama vaqe olur, fəqət ayrı-ayrı edilən boşamada, üç talaqın yalnız birincisi vaqe olub, ondan sonrakı ikinci və üçüncüsü etibarlı olmaz.\nZifafa girilmiş qadında isə boşamaların hamısı baş verir. Bu səbəblə ərin zifafa girdiyi xanımı haqqında etdiyi üç boşama üçün, “Yalnız birinci boşamağı qəsd etmişdim” deməsi etibarlı olmaz, yəni üç boşama da vaqe olar.\n“Bir dəfə boşsan” və ya “iki dəfə boşsan” yaxud “üç dəfə boşsan” deyilsə, qadın zifafa girilmiş olsun və ya olmasın, boşama, ancaq deyilən saya görə gerçəkləşər.\nBir kimsə zifaf görmüş xanımına “Sən boşsan, sən boşsan” desə iki boşama vaqe olar. Əgər məqsədinin, ilk söylədiyini qüvvətləndirmə olduğunu söyləyərsə, bu sözü dini baxımdan təsdiq olunar, amma qadaən, yəni qanunən iki boşama vaqe olar. Bir şeyə niyyət edilməzsə, o zaman dinən də iki boşama olar. (Məcmuə-i Zühdiyyə)\nZarafat və yanılma\nSual: Xanımına zarafat olaraq “Boşadım” deməklə, bunu yanılaraq, dil dolaşmasıyla söyləməyin hökmü eynidir?\nEyni deyildir. Zarafat ilə söyləmək, bilərək, şüurlu söyləməkdir. Dil dolaşması isə, insanın əlində olmayan bir vəziyyətdir.\nZarafat ilə yanılma arasındakı fərq, zarafat edənin, həm qadaən, həm də dinən, yanılanın isə yalnız qadaən yəni qanunən boşaması vaqe olar. Yəni yanılaraq deyiləndə dinən talaq olmaz. (Məcmuəyi Zühdiyyə)\nDəlinin və yatanın boşaması\nSual: Dəlinin, ağılını itirmiş qocanın, huşsuz olanın və yatanın boşaması etibarlı olar?\nİstər heç yaxşılaşmayan, istərsə də bəzi vaxtlarda yaxşı olan dəlinin xəstəliyi halında boşaması etibarlı olmaz. Ağlı başında ikən söyləyərsə boşaması vaqe olar. Ağılını itirmiş qocanın, huşsuzun və yatanın boşaması da etibarlı olmaz. (Məcmuəyi Zühdiyyə)\nSual: Zifafa girilməmiş olan qadını sünnətə uyğun boşamaq üçün hayzdan təmizlənməsini gözləmək lazımdır?\nXeyr. (Məcmuəyi Zühdiyyə)\nHayzlı qadını boşamaq\nSual: Qadına, hayz halındakən “Boşsan” deyilsə, boşama etibarlı olar?\nHayzdan təmizlənənə qədər boş olmaz. Hayzdan təmizlənəndə boşama gerçəkləşmiş olar. (Məcmuəyi Zühdiyyə)\nBoşama vaqe olar demək\nSual: Kişi, “Evdən çıxarsan, boşama vaqe olar” deyərsə, yəni açıqca “Sən boşsan” ifadəsindən istifadə etməzsə, xanımını boşamış olar?\nXeyr. Burada boşamağın kimə və ya hansı qadın üçün olduğunu ifadə etmədiyi üçün, yəni “Boşama vaqe olar” sözünün kim üçün deyildiyi bəlli olmadığı və açıqca “Sən boşsan” demədiyi üçün boşama vaqe olmaz. “Evdən çıxarsan sən boşsan” deyilirsə, o vaxt boşama gerçəkləşər. (Məcmuə-i Zühdiyyə)\nSual: Birisinə, “Xanımını boşadınmı?” deyilsə, o da “Bəli” desə, xanımını boşamış olar?\nBəli, bir talaqı rici olar. Niyyəti bain də olsa, üç talaq da olsa, yenə bir talaqı rici olar. (Məcmuəyi Zühdiyyə)\nSual: Kişi xanımına, iplə bağlı deyilsən mənasında, yəni “boş” sözünün talaqla heç əlaqəsi olmayan bir mənasını qəsd edərək “Boşsan” desə, yenə talaq vaqe olar?\nDinən boşama olmaz, qadaən yəni qanunən bir talaqı rici olar. (Məcmuəyi Zühdiyyə)\nSual: Xanımına, “Mənə haramsan” deməklə, boşama gerçəkləşər?\nBəli, boşama niyyəti olmasa da, belə deməklə boşama gerçəkləşmiş olar. (Məcmuəyi Zühdiyyə)\nSual: Bir kimsə, evləndiyi dul xanımına, “Sən boşandın” desə, xanımı boşanmış olar?\nKöhnə ərindən talaqla deyil də, ölərək boşanmışsa, talaq vaqe olar. (Məcmuəyi Zühdiyyə)\nSual: Kişi xanımına, “Mən səndən boşam” desə, boşama gerçəkləşər?\nXeyr. Bu sözlə kişi boşamağı qəsd etsə belə boşama vaqe olmaz, çünki kişi boşanmaz, qadın boşanar. Qadın, “Mən özümü boşadım” desə, əri də təsdiq edərsə, o vaxt niyyətə baxılmadan qadın boş olar. (Məcmuə-i Zühdiyyə)\nSual: “Sənə nikahını bağışladım” deməklə talaq olar?\nBəli, olar. (Məcmuəyi Zühdiyyə)\nSual: Bir kişi, “Məni boşa” deyən zövcəsinə, “Səni boşamazsam iki əlim qurusun” desə, boşama vaqe olar?\nBəli, xanımını boşamış olar. (Məcmuəyi Zühdiyyə)\nSual: Xanımına, “Səni xanımlıqdan uzaqlaşdırdım” deməklə, boşama gerçəkləşər?\nBəli, boşamaya niyyət etməsə də boşama baş verər. (Məcmuə-i Zühdiyyə)\nSual: “Sənin xanımın var?” deyə soruşulduğunda, “Yox” cavabını verilirsə, talaq vaqe olar?\nXeyr. Boşamaya niyyət etsə belə, nikahı inkar, talaq olmayacağı üçün, talaq vaqe olmaz. (Məcmuəyi Zühdiyyə)\nSual: “Filankəslə danışarsan boşsan” və ya “Bu evə girsən boşsan” deyildikdən sonra, filankəs dediyi kimsə ölsə və ya o ev bağça olsa, nə olar?\nEdilən şərtli boşama hökmdən düşər. (Məcmuəyi-Zühdiyyə)\nBir boşama üçün üç imza\nSual: Həyat yoldaşımla aramızda razılaşaraq boşanmağa qərar verdik. Üç nüsxə boşanma sənədi hazırlayıb imzaladıq. Belə üç nüsxəyə üç imza atmaqla bir talaqmı oldu? And içmək də belədir?\nBoşanma razılaşmasına min dənə də imza atılsa, bir talaq olar. Bir kimsə, xanımına, “Səni boşadım” desə, sonra xanımının eşitmədiyini zənn edərək təkrar, “Səni boşadım dedim, eşitmədin?” desə yenə bir talaq olar. Təkrar, “Anlamırsan, səni boşadım deyirəm” deyə ilk söylədiyini xatırlatmaq üçün söyləyəndə bir talaq olar. Boşadığını xatırlatmaq məqsədilə min dəfə söyləsə, hərəsi ayrı bir boşama olmaz, əvvəlkini açıqlamaq olar. Nə niyyətlə söylədiyini ancaq kişi bilə bilər. Onun sözü etibarlıdır. Yalan söyləyərsə məsul özü olar. Xanımına günah olmaz. Xatırlatmaq üçün deyil, üç dəfə boşamaq üçün, “Səni boşadım, səni boşadım, səni boşadım” deyərsə üç talaq olar. Əvvəlki söylədiyini xatırlatmaq məqsədilə dəfələrlə söyləsə, bir talaq olar. Xanımına bir dəfə, “Səni boşadım” dedikdən sonra xanımı “Məni boşadınmı?” deyə soruşsa, o da “Bəli, boşadım dedim axı” desə yenə bir talaq olar. Yəni, ilk söylədiyini bildirmiş olar, ikinci bir talaq olmaz. Başqaları, “Xanımını boşadınmı?” deyə soruşsa, o da əvvəlki boşadığını bildirmək üçün “Bəli, boşadım” desə ikinci bir talaq olmaz. Belə neçə adam soruşarsa soruşsun, bir talaq olar.\nBu vəziyyət and içmədə də eynidir. Eyni şeyi qüvvətləndirmək məqsədiylə, ard-arda və ya başqa vaxtlarda dəfələrlə “Vallah bunu etməyəcəm” deyə and içsə, bu andını pozanda yenə bir and kəffarəsi lazımdır, çünki sonrakı andlar birinci andı xatırlatmaq, vurğulamaq üçün deyilmişdir. Ayrı bir and deyildir. Vurğulamaq üçün deyilməmişsə, hamısı ayrı and olar.\nAnd və talaq\nSual: “Şərt olsun” və ya “Üçdən doqquza şərt olsun...” deyiləndə, dinən boşama gerçəkləşər?\nBir kimsə, o sözün boşamada istifadə edildiyini bilirsə, elə söyləyəndə, boşama etibarlı olar. Bilmirsə boşama olmaz. Yəni şərt olsun deməyin, “Xanımımı boşadım” mənasında olduğunu bilmirsə, boşama olmaz.\nŞərtə bağlı talaq\nSual: Bir kimsə, “Bu işi etsəm və ya bu adamla danışsam xanımım boş olsun” desə, bu şərtindən imtina edə bilər?\nXeyr. Şərtə bağlı talaq verən bundan imtina edə bilməz. (Neməti İslam)\nSual: S.Əbədiyyədə, “Öldüyünü eşidib və ya boşadığını bildirən məktubunu alıb, başqasıyla evləndikdən sonra, birinci əri gəlsə, ikinci nikahı batil olar” yazılır. Birinci əri boşadığını məktubla bildirir. Məktubla boşamaq səhih olduğuna görə, niyə nikah batil olur?\nBirinci əri, boşadığını məktubla bildirmir. Başqaları onun öldüyünü və ya boşadığını məktubla bildirirlər. Sonra özü gəlib, “Öldüyümü və ya boşadığımı məktubla bildirmişlər, amma mən ölmədim, boşamadım da...” deyir. Məktubla yazılanların səhv olduğunu bildirir. Yəni, məktubu göndərən başqalarıdır.\nTəhdidlə boşamağın hökmü\nSual:”İmam Azama görə, təhdidlə edilən boşanmanın etibarlı olması kimi, sərxoşun boşamasının da etibarlı olması, səhvdir. Bu, ağla, məntiqə zidd bir zorbalıqdır” kimi çirkin ifadələrdən istifadə edilir. Sərxoşun və təhdid edilənin boşaması etibarlı deyil?\nİmam Azam həzrətlərinin bildirdiyi hökmə kim etiraz edə bilər ki? Etiraz edənin sözünə etibar edilməz. Hər yoldan keçənin din haqqında mötəbər kitablarda olmayan şeyləri söyləməsinə fikir vermək olmaz. Bəhs edilən mövzu bütün fiqh kitablarında açıqca bildirilir. Bir neçəsi belədir:\nZarafatdan da söyləsə, sərxoş da olsa, boşama etibarlıdır. (Dürr-ül muxtar, Rədd-ül muxtar)\nİçki içərək sərxoş olan kimsənin sözüylə talaq etibarlı olar.


Dünyada ən çox satılan mobil telefonlar bunlardır – Musteqil.Az – İnformasiya agentliyi\nNüfuzlu “Gartner” konsaltinq şirkəti bu il ən çox smartfon satmış şirkətlərin yeni reytinqini dərc edib. Qlobal satış tempinin bir qədər azalmasına baxmayaraq, reytinqin liderləri xeyli qurğu satmağa müvəffəq olublar və bəzi hallarda ötənilki göstəricilərini üstələyiblər.\nPublika.az xəbər verir ki, analitiklərin məlumatına görə, 79,05 milyon qurğu satmış Cənubi Koreyanın “Samsung” şirkəti 2019-cu ilin üç rübünün göstəricisinə görə lider olub. Şirkətin mobil bazarda ümumi payı 20,4%-dir.\n65 milyon smartfon satmış “HUAWEI” reytinqdə ikinci pilləni tutub. ABŞ hökuməti tərəfindən qoyulmuş sanksiyalara baxmayaraq, şirkətin smartfonlarının qlobal cihaz tədarükündə payı 17%-ə bərabər olub.\nReytinqdə üçüncü pillədə qərarlaşmış ABŞ-ın “Apple” şirkətinin satışları xeyli azalıb. İstehsalçı hesabat dövründə ötən illə müqayisədə 5 milyon daha az aparat satıb.\n← Bu layihə daha böyük anlaşmaya yol açacaq\nSpikerlə xanım deputat arasında QALMAQAL: – “İmkan ver, hamı danışsın” →


Bakı şəhərinin işıqlandırılmasına dövlətin pulu belə xərclənir- » Yenixeber.org - Oxu xəbərin olsun\nYenixeber.org: Bakı şəhərində küçə, yolların və həyətlərin, həmçinin yaşayış binalarının giriş qapılarının işıqlandırılması dünən olduğu kimi, bu gün də problem olaraq qalmaqdadır. Baxmayaraq ki, bu problemin həllinə, paytaxtın işıqlandırılmasına heç də az büdcə vəsaiti xərclənmir...\nXatırladaq ki, paytaxtın işıqlandırılmasına məsul qurum Bakı Şəhəri İcra Hakimiyyətinin “Bakı Şəhər İşığı” Elektrik Şəbəkə Müəssisəsidir. “Bakı Şəhər İşığı” Elektrik Şəbəkə Müəssisəsi əsasnaməsində göstərildiyi kimi məhəllədaxili yolların və həyətlərin, həmçinin yaşayış binalarının giriş qapılarının işıqlandırılmasına nəzarət funksiyasını yerinə yetirən bir qurumdur. Bu qurum həm də Bakı şəhər İcra Hakimiyyətində ən çox dövlət vəsaiti ayrılan və ən çox da dövlət vəsaitinin mənimsənildiyi dövlət strukturu kimi tanınır. Dövrü mətbuatda da bu mövzuda mütəmadi yazılara rast gəlinir...(Bu linkdən oxuya bilərsiniz: https://aktualinfo.org/2020/06/01/eldar-əzizovun-ayirdigi-pullar-bakinin-qaranliq-kucələrini-niyə-isiqlandirmir/)\nOnu da xatırladaq ki, ötən il noyabrın 19-da “Bakı Şəhər İşığı” Elektrik Şəbəkə Müəssisəsinin direktoru dəyişdiriləndə də səbəb kimi bu qurumun işinin öhdəsindən gələ bilməməsi və mənimsəmə faktları göstərilirdi. Bakı Şəhəri İcra Hakimiyyətinin başçısı Eldar Əzizovun müvafiq əmri ilə “Bakı Şəhər İşığı” Elektrik Şəbəkə Müəssisəsinin direktoru vəzifəsinə Eldar Eldarov təyib olunub. Eldar Eldarovun Təyinatı bir il olmasa da, Bakı şəhərinin işıqlandırılmasında dönüş yaratmaq üçün heç də az zaman deyil. Bu haqda sonra...\nSatınalmalarla bağlı müəmma dolu ənənə\nMüxtəlif tenderlər, kotirovka sorğuları ilə büdcə vəsaitinin mənimsənilməsi ilə bağlı xüsusi ilə son illər ən yüksək səviyyədə narahatlıqlar müşahidə olunur. Cənab prezident, ekspertlər, millət vəkilləri bu sahədə ciddi problemin olduğunu dəfələrlə bildiriblər. Hüquq-mühafizə orqanlarının bu problemə yönəli addımları da ictimai arenada müsbət qarşılanmaqdadır.\nTəəssüf ki, bütün bunlara baxmayaraq hələ də, dövlət satınalmaları ilə bağlı həllini gözləyən ciddi problemlər var. Yuxarıda qeyd etdiyimiz kimi, “Bakı Şəhər İşığı” Elektrik Şəbəkə Müəssisəsinin də adı dövlət vəsaitinin mənimsənildiyi qurumlar sırasında yer alır...\n“Bakı Şəhər İşığı” Elektrik Şəbəkə Müəssisəsində dövlət vəsaitinin xərclənməsi ilə bağlı yenixeber.org-a yeni məlumatlar daxil olub. Məlumatlarda “Bakı Şəhər İşığı” Elektrik Şəbəkə Müəssisəsinin bu ay satınalmalarla bağlı iki müqaviləsindən bəhs olunur. Birinci müqavilə “A-CONSTRUCTİON” Mədud Məsuliyyətli Cəmiyyəti (MMC) ilə avtomobil ehtiyat hissələrinin alınması məqsədi ilə bağlanıb. Bu müqavilənin dəyəri 49017 manatdır.\nİkinci müqavilə isə “SPC” MMC ilə xüsusi mühafizə və geyim vasitələrinin alınması məqsədi ilə bağlanıb və dəyəri 47382 manatdır.\nƏldə etyimiz məlumatlara aydınlıq gətirmək məqsədi ilə müəyyən araşdırmalara çalışdıq: Bəlli qayda və prinsiplərə uyğun olaraq. “Bakı Şəhər İşığı” Elektrik Şəbəkə Müəssisəsinin direktoru cənab Eldar Eldarova hər iki MMC ilə əməkdaşlıqla bağlı online sorğu ünvanladıq. Bizimlə telefon söhbətində müəssisənin maliyyə şöbəsinin müdiri Samir Həsənov bu MMC-lərlə əməkdaşlığın qanunauyğun olduğunu və sorğumuzun cavablandırılacağını bildirsə də, olmadı...Sorğumuza cavab verilmədi. (Yeri gəlmişkən, Samir Həsənov Eldar Eldarovun “sağ əli” kimi tanınır. Red.)\nHər iki MMC ilə bağlı məlumat əldə etmək istiqamətindəki çabalarımız qismən də olca nəticə verdi... Vergilər Departamentinin Kommersiya qurumlarının dövlət reyestri məlumatları səhifəsindən “A-CONSTRUCTİON” MMC ilə bağlı heç bir məlumata rast olunmadıq(?) Google üzərindən apardığımız araşdırmalarla isə məlum oldu ki, bu şirkətin adı 3 ay əvvəl bir kütləvi narazılıqda hallanıb. Belə ki, 2014-cü ildən Lerikin Boykəndil kəndində 180 yerlik məktəbin tikintisində çalışmış bir qrup əməkhaqqının “yeyilməsindən” şikayətçi olub: "Bizə müqavilə-filan göstərmədilər, heç yerə imza da atmamışıq. Eləcə şəxsiyyət vəsiqələrimizi götürüb, bir neçə gündən sonra özümüzə qaytaranda dedilər ki, müqavilələriniz bağlandı. Heç şirkətin adını da düz-əməlli demirdilər. Gah "Amal” MMC, gah "Mükəmməl” MMC, gah "A-Construction” MMC deyirdilər”.\nDigər MMC-"SPC" ilə bağlı isə məlum oldu ki, qanuni təmsilçisi Bədəlov Anar Məmməd oğludur. Şirkət 2 Noyabr 2016-cı il tarixdə dövlət qeydiyyatına alınıb, ünvanı Sumqayıt şəhəri Corat qəsəbəsi ev.261B, nizmnamə kapitalı 10 manatdır.\nMaraqlı, həm də təəccüblüdür ki, heç də az olmayan dövlət vəsaitini alan şirkətlərin heç birinin internet üzərindən əlaqə vasitəsinə rast ola bilmədik. Elə bu fakt özü də bəlli suallar doğurur...\nDövlət satınalamaları haqqında qanundan da məlum olduğu kimi müsabiqənin qalibi olan şirkətin bir sıra standartlara uyğunluğu vacibdir. Bu sırada Tender və Kotirovka sorğusunun qalibi olan şirkətin analoji işlərdə təcrübəsi, iddiaçının potensial, texniki və kadr imkanları, qalib olduğu müddətə qədər son bir ildəki fəaliyyəti haqqında vergi orqanları tərəfindən təsdiq olunmuş maliyyə hesabatı, son bir ildəki maliyyə vəziyyəti haqqında müvafiq bank arayışı və müvafiq mallar üzrə mənşə və uyğunluq sertifikatları kimi şərtlər sadalanır. Həmçinin qalib şirkətin təsis olunmasından 3 il zaman ötməsi də şərtlər sırasında yer alır...\n“Bakı Şəhər İşığı” Elektrik Şəbəkə Müəssisəsinin “SPC” MMC və “A-CONSTRUCTİON” MMC ilə əməkdaşlığı ilə bağlı qanunun tələblərinə uyğun suallarımızın cavabsız qalması səbəbindən mövzu ilə bağlı hələlik geniş yaza bilmədik...\nYeri gəlmişkən yenixeber.org-a daxil olan məlumatlar sırasında Eldar Əzizovla Eldar Eldarovu bağlayan tellər, Eldarovun “Bakı Şəhər İşığı” Elektrik Şəbəkə Müəssisəsində ilk gündən imza atdığı kadr dəyişikliyi və iş prinsipi ilə də bağlı faktlar yer alır...\nOxunub: 71 885Tarix: 28-08-2020 09:31\nBakının zülmətə bürünən yolları, az qala hər gün baş verən faciələr-Məsələ proqrama salınıb, amma...


"Qərb Ukraynanın bir hissəsini güzəştə razılaşarsa, Rusiya yeni hədəflər seçəcək" - ELXAN ŞAHİNOĞLU "Qərb Ukraynanın bir hissəsini güzəştə razılaşarsa, Rusiya yeni hədəflər seçəcək" - ELXAN ŞAHİNOĞLU\n"Qərb Ukraynanın bir hissəsini güzəştə razılaşarsa, Rusiya yeni hədəflər seçəcək" - ELXAN ŞAHİNOĞLU\n"Vaxtilə Qərb ölkələri Hitleri də razı salmaq üçün müxtəlif güzəştlərə getdilər və bu, İkinci Dünya müharibəsi ilə nəticələndi"\n"ABŞ və Qərbin digər aparcı dövlətləri "əsas təhlükəli dövlət Rusiyadır, yoxsa Çindir" sualı üzərində müzakirələri davam etdirirlər. Rusiyanın Ukraynaya qarşı apardığı işğalçı müharibə fonunda Kremlin daha təhlükəli siyasət yürütdüyü, bu siyasətin üçüncü dünya müharibəsinə, ərzaq qıtlığına, aclığa və səfalətə səbəb olacağını düşünənlərin sayı çoxalıb. Ancaq nisbətən kənarda görünən Çindən ehtiyatlananların sayı da azalmayıb". Hurriyyet.az xəbər verir ki, bu fikirlər "Atlas" Araşdırmalar Mərkəzinin rəhbəri, politoloq Elxan Şahinoğluna məxsusdur.\nPolitoloq qeyd edib ki, ABŞ-ın sabiq dövlət katibi Henri Kissincer bir neçə il əvvəlki açıqlamasında ABŞ və Çin arasında ticarət münaqişəsinin neqativ ssenarisi halında Birinci Dünya müharibəsinin nəticələrindən daha radikal şəkil ala biləcəyini söyləmişdi: "Amerikalı məşhur diplomat deyirdi ki, Çin və ABŞ arasında birgə məqsədlərin müzakirəsi və münaqişənin təsirini məhdudlaşdırmaq cəhdləri prinsipial məsələ kimi görünür: “Əgər münaqişə nəzarətdən çıxarsa, nəticələr ağır olacaq. Unutmayaq ki, Birinci Dünya müharibəsi də öhdəsindən gəlinməyən əhəmiyyətsiz böhran səbəbindən baş verib”. Kissincer bir neçə il öncəki açıqlamasında vəziyyətin nizamlanması üçün hələ gec olmadığını düşünürdü: “Çin və ABŞ hələ “soyuq müharibə” astanasındadır. Pekin və Vaşinqton arasında ticarət danışıqları ölkələr arasında siyasi müzakirələrin başlanğıcına rəvac verə bilər”. 1969-1975-ci illərdə ABŞ-ın milli təhlükəsizlik üzrə müşaviri postunu tutan, 1973-1977-ci illərdə isə Dövlət Departamentinə rəhbərlik edən Henri Kissincer vaxtilə ölkəsinin Çinlə münasibətlərinin normallaşmasını əsas memarlarındandır. Ancaq sonrakı illərdə iki ölkə arasındakı münasibətlər çat verməyə başladı".\n"Atlas" Araşdırmalar Mərkəzinin rəhbəri bildirib ki, Donald Trampın prezidentliyi dövründə münasibətlər daha da gərginləşdi, hazırki prezident Co Baydan də Pekinə münasibətdə söydüyü sələfindən geri qalmır: "Hazırda Vaşinqtonla Pekin arasında münasibətlərin normallaşacağı perspektivi dumanlıdır. Çin bölgədə hərbi gücünü artırır, Tayvan adasını ələ keçirməyin planlarını hazırlayır, Amerika isə bölgədə andi-Çin bloku formalaşdırır. Henri Kissincer Ukraynada müharibə başa çatmasından sonra dünyada geosiyasi vəziyyətin ciddi dəyişikliklərə məruz qalacağı fikrindədir. Kissincer yenə o fikirdədir ki, Çin və Rusiyanın mövqeləri üst-üstə düşə bilməz. Elə 1970-ci illərdə Çinlə münasibətlərin normallaşmasının tərəfdarı olan Kissincerin məqsədi o idi ki, iki kommunist sistem olan SSRİ və Çin bir-birlərinə yaxınlaşa bilməsinlər. Kissincerin fikrincə, bu iki dövləti bir-birindən uzaqlaşdırmaq üçün Amerika bunların biri ilə daha yaxın münasibətlərə malik olmalı idi. Ağ Ev o illərdə Kissincerin məsləhəti ilə Çin seçdi. İndi isə Ağ Ev üçün Rusiya ilə Çin fərqi yoxdur. Amerikanın bu siyasəti Çini Rusiya ilə strateji tərəfdaşlığa sövq edib. Vaşinqton nə Rusiyanı, nə də Çini seçə bilir".\nElxan Şahinoğlunun sözlərinə görə, Henri Kissincer Davosda keçirilən Dünya İqtisadi Forumunda bəyan edib ki, Avropa Ukraynanı Rusiyanın danışıqlar şərtlərini qəbul etməyə məcbur etməlidir: "Kissincerin “Ukrayna torpaq verməlidir” sözləri böyük əks-sədaya səbəb olub. Kissincer bunu ona görə deyib ki, müharibənin davam etməsi beynəlxalq aləmdə yeni problemlər yaradacaq. Kissincerin bu çıxışındakı məqsəd yenə eynidir: Rusiya ilə Çin arasında ittifaqın güclənməsinə imkan vermək olmaz. Fransa prezidenti Emmanuel Makron da Kissincer kimi düşünür və hesab edir ki, müharibəni dayandırmaq üçün Rusiyanı razı salmaq lazımdır. Ancaq Rusiyanı razı salmaq problemi həll edəcəkmi? Vaxtilə Qərb ölkələri Hitleri də razı salmaq üçün müxtəlif güzəştlərə getdilər. Bu İkinci Dünya müharibəsi ilə nəticələndi. Qərb Ukraynanın bir hissəsini güzəştə razılaşarsa, Rusiya yeni hədəflər seçəcək".


Direktorlar Şurasının sədrinin mesajı | "Kontinent İnşaat" MMC\nAzərbaycanın tikinti sektorunda 2010-cu ildən etibarən fəaliyyət göstərən “Kontinent İnşaat” şirkəti qısa müddət ərzində bir sıra uğurlu layihələri ilə özünü yüksək səviyyədə tanıda bilimişdir.\nİqtisadi, mədəni və ictimai əhəmiyyət daşıyan bənzərsiz layihələrə imza atan Şirkətimiz özünün strateji fəaliyyəti ilə seçilir. Şəhərsalmada xüsusi memarlıq həlləri ilə fərqlənən, modern yaşayış kompleksləri, biznes, turizm və istirahət sahələrinin inşası daxil olmaqla, ölkə iqtisadiyyatında geniş profilli fəaliyyəti ilə seçilən “Kontinent İnşaat” hər bir sahədə keyfiyyət brendinə çevrilməyi qarşısına məqsəd qoymuşdur. Fəxrlə deyə bilərik ki, bu məqsədimizə nail ola bilmişik. Təkcə paytaxtımız Bakıda deyil, Azərbaycanın regionlarında da həyata keçirdiyi əhəmiyyətli layihələrin qazandığı uğurlarla Şirkətimiz qürur duyur.\nMüxtəlif istiqamətli inşaat-infrastruktur fəaliyyətimizdə prioritet hesab etdiyimiz prinsiplər vardır: biz tikintiyə təkcə biznes sahəsi kimi yox, həm də yeni həyat və düşüncə tərzi kimi baxırıq. Sağlamlıq, Əməyin Təhlükəsizliyi və Ətraf Mühitin Mühafizəsi standartları Şirkətimizin strateji hədəflərində çox əhəmiyyətli yerlərdən birini tutur. Biz tikinti və istehsal proseslərini “itkisiz fəaliyyət” prinsipi əsasında gerçəkləşdiririk və istənilən növ tikinti işlərində peşəkar yanaşmanı və müasir standartları tətbiq etməkdə israrlıyıq.\n“Kontinent İnşaat” ölkəmizdə qurub yaratdığı hər bir biznes sahəsində, həyata keçirdiyi unikal, əhəmiyyətli və müasir innovasiyalı layihələrdə özünün peşəkar və təcrübəli komandasına arxalanır. Biz məhz etibarlı əməkdaşlıq, səmərəli idarəetmə və novatorluq keyfiyyətləri sayəsində Azərbaycanın ən qabaqcıl şirkətlərindən birinə çevrilməyə nail olmuşuq.


Bu il yerli müğənnilər "YouTube"da nə qədər baxış topladı - VİDEO\nBu il yerli müğənnilər "YouTube"da nə qədər baxış topladı - VİDEO\n31 dekabr 2018, 10:35 Şou-biznes / Siyasət\n2018-ci ilin bitməsinə sayılı saatlar qalıb.\nGeridə qoymağa hazırlaşdığımız bu il ərzində yerli müğənnilər arasında sadəcə 1 klip təqdim edənlər də oldu, demək olar olarki hər gün kamera önünə keçənlərdə...\nBir-birinin kliplərini “YouTube”dan yerli-dibli sildirmək istəyənləri və bunu bacarmayanları da nəzərə alsaq 2018-ci il “YouTube” video hostinqdə yerli məşhurların müharibə ili kimi də qeyd oluna bilər.\nNews24.az olaraq müğənnilərimizin il ərzində təqdim etdikləri ən baxımlı və dinlənilən işlərinin siyahısını hazırladıq.\nBurada baxış sayına görə ilk pillədə Üzeyir Mehdizadə 60 milyon baxış sayı ilə “Yaşxı olar” adlı klipidir.\nAzərbaycanda olduğu qədər Türkiyəyə də “Yandırdın qəlbimi” mahnısı ilə səs salan Aysel Əlizadə bəstəni ilk olaraq audio versiyada rəsmi YouTube kanalına yerləşdirib və 33 milyon baxış toplayıb.\nDaha sonra sözügedən mahnıya klip də çəkdirən ifaçı bu dəfə 158 min izlənilib. Buna səbəb ekran işinin ifaçının 47 minlik abunəsi olan rəsmi kanalına deyil, Türkiyədə işbirliyi qurduğu şirkətin kanalına yüklənməsi ola bilər.\nŞəbnəm Tovuzlu da il ərzində yetəri qədər izlənilib. İfaçının yeni klipi 1 milyon izlədiyi halda “Xəstəyəm” mahnısını 26 milyon insan dinləyib.\nİt ilini Əhməd Mustafayevin ən uğurlu ili kimi də qeyd etmək olar. İfaçının təqdim etdiyi “Canan” klipi 17 milyon izlənmə toplayıb.\nMurad Arif və Ramil Nabranın ifa etdiyi “Oppalara” mahnısına da yetəri qədər təlabat olub. Klipə 12 milyon izləyici baxıb. Qeyd edək ki, “Oppalara” türkiyəli məşhur müğənni Ziynet Salı tərəfindən də ifa edilib.\nDamlanın “YouTube”da 181 min izləyicisi olsa da baxış sayına görə həmkarlarından geri qalır. Onun bu il təqdim etdiyi kliplərdə “Xəncər” klipi 12 milyon izlənilib.\n“Maşın şou”dan sonra ulduzu daha da parlayan Talıb Tale “Niyə belə” klipi ilə 10 milyon 382 min baxış sayı toplayıb.\nDj Roshka və Sevil-Sevinc Səfərovaların “Azəri Mushup”ı 45 min baxışla Talıb Taledən geridə qalaraq 111 milyon izlənilib.\nMəlumat üçün bildirək ki, bu klip müğənni İradə Mehrinin şikayəti ilə bir neçə saatlıq da olsa “YouTube”-dan silinib. Buna səbəb “Mushup”da ifaçının “Amma yenə də” mahnısından bir hissənin yer almasıdır.\nNatavan Həbibinin “Sevgi bizi yola verdi” mahnısına çəkdiyi promo videonu 7,4 milyon nəfər izləyib.\nƏməkdar artist Röya Ayxanın Türkiyə lahiyəsi olan “Afaki” “YouTube”da 4,1 milyon izlənilib. Onun Azərbaycan üçün çəkdirdiyi “Səndən başqa” klipi isə 2,9 milyon izləmə yığıb.\nXalq artisti Aygün Kazımova və Raufun “Yaraşdın mənə” mahnı və klipi həmkarlarından çox geri qalır.\nİşbirliyini 2 milyon insan izləyib.\nTürkan Vəlizadənin “Ürəyimdir mənim” klipi il ərzində 1,4 milyon dəfə baxılıb. Elə bu klipin çəkilişlərindən sonra ifaçı avtomobil qəzası keçirərək uzun müddət müalicə alıb.\nZamiq Hüseynovun reper Elşad Xose ilə işbirliyi quraraq ərsəyə gətirdiyi “Özü bilər” ekran işinə isə 858 min insan tərəfindən baxıb.\nMüğənni Günay İbrahimli il ərzində bir neçə klip təqdim etsə də onlardan “Kaderinle barış” 611 min baxış sayı toplayıb.


Sürücü yol polisini kameraya çəkə bilər? (VİDEO)\n17 İyul 2014 13:34\nSosial şəbəkələrdə yol polisi ilə sürücünün mübahisəsini əks etdirən daha bir video yayılıb. ANS PRESS-in məlumatına görə, “Facebook”da yayılan videoda aydın görünür ki, yol polisi tərəfindən saxlanılan sürücü qanunları və hüquqlarını hüquq-mühafizə orqanı əməkdaşından daha yaxşı bilir.\nVideoda Rusiya vətəndaşının Azərbaycan ərazisindən keçərkən yol polisi tərəfindnə saxlanılması əks edilib. Video görüntü elə saxlanılan sürücünün avtomobilindəki müşahidə kamerası vasitəsilə çəkilib.\nYol polisi saxladığı sürücüdən sənədlərini alır. Daha sonra sürücünün avtomobildəki müşahidə kamerasını söndürməsini tələb edir. Lakin sürücü bu tələbə etirazını bildirib, çəkilişin onun hüququ olmasını xatırladır. Daha sonra polis sürücüdən maşından enməyi tələb edir. Sürücü də, eyni zamanda, bu tələbin qanunsuz olduğunu deyir. Həmin sürücü polisin bölməyə dəvətini də qəbul etmir.\nMübahisə zamanı sürücü polisə sübut edir ki, onu haqsız yerə saxlayıb. Daha sonra yol polisi onun qonaq olmasını əsas gətirərək qayda pozan sürücünü buraxır.\nYayılan videoda yaranan bəzi suallara cavab tapmaq üçün Baş Dövlət Yol Polisi İdarəsinin ictimaiyyətlə əlaqələr şöbəsinin rəisi Kamran Əliyevlə əlaqə saxladıq. Polis rəsinin ANS PRESS-ə verdiyi məlumata görə, əslində sürücünün avtomobilində müşahidə kamerasının olmasında heç bir problem yoxdur. Lakin bu o demək deyil ki, vətəndaş həmin çəkilişdən istifadə edərək yol polisinə təzyiq göstərməlidir.\n“Müşahidə kamerası ilə çəkiliş xidmət göstərən yol polisinin fəaliyyətinə mənfi təsir göstərməməlidir. Əgər vətəndaş çəkilişlə polisi şantaj edirsə, bu qanunsuz əməldir”, - deyə Kamran Əliyev bildirdi.\nQurum rəsmisinin sözlərinə görə, yol polisinin tam ixtiyarı var ki, sürücünü maşından düşürsün. Hətta zərurət yarandığı anda polis sürücünü polis idarəsinə, yaxud məntəqəyə dəvət edə bilər. Əgər lazım olarsa, yol polisi müşahidə kamerası ilə çəkilən videoya da baxa bilər.\nBundan əlavə, videodan göründüyü kimi yol polisi qayda pozan sürücünü qeyri-şərtsiz, qonaq olduğu üçün buraxır. Bu məsələyə aydınlıq gətirən Kamran Əliyevin sözlərinə görə, sürücün vətəndaşı cərimə etmədən xətasını başa sala bilər.\n“Bəzən sürücüyə yol verdiyi inzibati xətanı başa sala bilər. Onu tənbeh edir, cərimə yazmadan yola sala bilər. Bu bəzən vətəndaşa bir daha həmin qayda pozuntusuna yol verməməsinə səbəb olur”.


Rəsmi Bakı ABŞ səfirini XİN-ə çağırdı, Dövlət Departamentinə nota verdi | Reaksiya\nRəsmi Bakı ABŞ səfirini XİN-ə çağırdı, Dövlət Departamentinə nota verdi\nQarabağdakı qondarma rejimin başçısının ABŞ Konqresinə dəvət olunması Bakı ilə Ağ Ev arasında gərginliyə səbəb oldu; XİN: “Bu kimi addımı ilə ABŞ Azərbaycan xalqının gözündə və ictimai rəydə ona olan münasibətə əsaslı dərəcədə zərbə vurmuşdur”\nAzərbaycanın işğal olunmuş ərazilərində yaradılmış qondarma rejimin “prezidenti” kimi özünü təqdim edən Bako Saakyan ABŞ-a səfəri və ABŞ Konqresinin inzibati binasında qondarma rejimi təbliğ edən tədbir keçirməsi ilə əlaqədar ABŞ-ın Azərbaycandakı səfiri Robert Sekuta Xarici İşlər Nazirliyinə (XİN) çağırılıb.\nXİN-in mətbuat xidmətinin rəhbəri Hikmət Hacıyev bu barədə “Yeni Müsavat”a bildirib ki, ABŞ Dövlət Departamentinə ünvanlanan etiraz notası səfirə təqdim edilib. Həmçinin Azərbaycan Respublikasının ABŞ-dakı səfiri Dövlət Departamentində görüş keçirərək Azərbaycanın etirazını ABŞ tərəfinə çatdırıb. H.Hacıyev bildirib ki, notada Azərbaycanın Dağlıq Qarabağ bölgəsinin Xankəndi şəhərinin sakini olan Bako Saakyanın saxta məlumatlar təqdim edərək Ermənistan pasportu ilə ABŞ vizası alması və ABŞ ərazisinə daxil olması, ABŞ-ın müvafiq təsisatlarında qondarma separatçı rejimi təbliğ edən və Azərbaycan ərazilərinin işğalını dəstəkləmək üçün ABŞ ərazisində maliyyə toplamaq məqsədi daşıyan tədbirlər keçirməsinə icazə verilməsinin beynəlxalq hüququn norma və prinsiplərinə, BMT Təhlükəsizlik Şurasının müvafiq qətnamələrinə, Azərbaycan və ABŞ arasında imzalanmış ikitərəfli sənədlərə, ABŞ-ın rəsmi mövqeyinə zidd olduğu qeyd olunub.\n“ABŞ-ın bu addımı Azərbaycan Respublikasının ərazi bütövlüyü və suverenliyinə qarşı fəaliyyət kimi qiymətləndirilib. Həmçinin notada Azərbaycanın ABŞ-ın beynəlxalq hüququn norma və prinsipləri əsasında daşıdığı öhdəlikləri vicdanla yerinə yetirməli olduğu və ABŞ ərazisində Azərbaycanın ərazi bütövlüyü və suverenliyinə qarşı fəaliyyətlərin qarşısını almalı olduğu qeyd olunub. ABŞ ilə Azərbaycan digər sahələrdə tərəfdaşlıq münasibətlərinə malik olduğu halda, ABŞ tərəfindən həyata keçirilən bu təəccüblü addımı ABŞ-ın Ermənistan-Azərbaycan Dağlıq Qarabağ münaqişəsi ilə əlaqədar mövqeyinin dəyişməsi kimi qiymətləndirir və qərəzli hesab edirik. Postsovet məkanında olan digər separatçı rejimlərə münasibətdə ABŞ tərəfindən xüsusi sanksiyalar tətbiq olunduğu halda, Azərbaycana qarşı hərbi təcavüz və qanlı etnik təmizləmə nəticəsində yaradılmış qondarma rejimin nümayəndələrinin ABŞ ərazisinə daxil olmasına imkan yaradılması ikili standartların təzahürüdür”-H.Hacıyev əlavə edib.\nXİN rəsmisi daha sonra deyib: “BMT Təhlükəsizlik Şurasının daimi üzvü kimi, ABŞ BMT Təhlükəsizlik Şurasının konsensusla qəbul edilmiş müvafiq qətnamələrinin tələblərinin yerinə yetirilməsinə və bu xüsusda Ermənistan qoşunlarının Azərbaycanın işğal olunmuş ərazilərindən çıxarılması və azərbaycanlı məcburi köçkünlərin öz doğma torpaqlarına qayıtmasına çalışmalıdır. ABŞ-ın bir tərəfdən münaqişənin danışıqlar yolu ilə həllinə çağırış etməsi, digər tərəfdən qondarma rejimin təbliğinə imkan yaratması və Azərbaycanın işğal olunmuş ərazilərində qeyri-qanuni əməllərə göz yumması ABŞ-ın qərəzsizliyi və obyektivliyi barədə ciddi suallar yaradır. ABŞ-ın bu addımı danışıqlar prosesinə ciddi şəkildə xələl gətirir, regionda gərginliyin artmasına xidmət edir və davamlı sülh və təhlükəsizliyin təmin olunması istiqamətində olan səylərə ciddi zərər vurur”.\nRəsmi Bakı açıq şəkildə Vaşinqtonla münasibətlərinin anonsunu verib: “Bu kimi addımı ilə ABŞ Azərbaycan xalqının gözündə və ictimai rəydə ona olan münasibətə əsaslı dərəcədə zərbə vurmuşdur. ABŞ-ın bu kimi davranışına cavab olaraq, Azərbaycan Respublikası ABŞ-la münasibətlərində qarşılıqlılıq prinsipindən çıxış edəcək”.\nPolitoloq Arzu Nağıyev yaranmış situasiyanı “Yeni Müsavat”a şərh edərkən dedi ki, Bakının Vaşinqtona nota verməsi düzgün addım kimi dəyərləndirilməlidir: “İlk növbədə ona görə ki, ABŞ münaqişənin tənzimlənməsində ATƏT-in Minsk Qrupunda təmsil olunan bir dövlətdir, buna görə də daha maraqlı olmalıdır. Məlum məsələdir, xarici siyasətdə dostluq, qardaşlıq məfhumu demək olar ki, yoxdur. Lakin ümumi maraqlar olan yerdə bu ”dostluq"lar yada düşür. Əgər qlobal miqyasda götürsək, ABŞ iqtisadi, siyasi və hərbi maraqlarına görə heç vaxt Azərbaycanla münasibətini gərginləşdirib Ermənistanla müttəfiq kimi davranmaz. Burada bir sıra səbəblər var. Birincisi, Rusiya və Ermənistanın siyasi, iqtisadi və hərbi bloklarda birgə təmsil olmalarıdır. İkinci məsələ ABŞ-ın regionda olan özəl maraqları, o cümlədən İran, Əfqanıstan və digər dövlətlərlə Azərbaycanın ikitərəfli müsbət istiqamətli münasibətləridir. Üçüncüsü, hətta ABŞ prezidenti Donald Trampın da Azərbaycanla tərəfdaş dövlət olduğunu qeyd etməsi və beynəlxalq səviyyəli iqtisadi və siyasi layihələrdə tərəfdaş olmalarıdır".\nA.Nağıyev bildirdi ki, ABŞ Dağlıq Qarabağla bağlı münaqişənin həllində nüfuz savaşına qatılan Rusiya ilə rəqabət aparır: “İlin əvvəlindən bunun şahidiyik ki, ATƏT-in Minsk Qrupunda təmsil olunan dövlət kimi ABŞ bir sıra addımlar atır. Burada ”DQR"in üçüncü tərəf kimi danışıqlarda iştirak etməsinə zəmin yaradılması da, görünür, təmas xəttində say artımı, qondarma qurumun “müdafiə ”naziri ilə görüş və bir sıra məsələlər bunu deməyə imkan verir. Yəni Bako Saakyanın dəvət edilməsi münaqişənin həllinə töhfə versəydi, bu barədə nə isə demək olardı. Amma əgər bu, erməni lobbisinin siyasi sifarişidirsə, tam başqa bir məsələdir. Zənnimcə, Tramp administrasiyası birinci variantı seçməlidir ki, Azərbaycanın müstəqilliyinə və suverenliyinə qarşı hər hansı təhdid olmasın. Əks halda, bu məsələ Rusiyanın təsir dairəsində olan Ermənistanın yürütdüyü siyasət deməkdir. Bu yolla Azərbaycana təzyiq edilməsi də inanadırıcı deyil. Məlumdur ki, Azərbaycan heç vaxt Bako Saakyanı və onun təmsil etdiyi qondarma qurumu tərəf kimi qəbul etməyəcək. Digər tərəfdən də Bako Saakyanın kim tərəfdən qəbul ediləcəyi də məsələyə müəyyən aydınlıq gətirəcək".\nBu yerdə amerikalı ekspert Ceykob Kamarasun rəsmi Vaşinqtonun Qarabağ məsələsi kontekstində Bakı və İrəvanla münasibətlərinə həsr elədiyi və Amerika nəşri “Daily Caller” nəşrində dərc olunan məqaləsindəndəki bəzi fikirləri xatırlatmağa ehtiyac var. “ABŞ Azərbaycanla əlaqələrə daha çox enerji sərf eləməlidir, nəinki Ermənistanla” - ekspert deyib. “Bəs Azərbaycanla əlaqələri inkişaf etdirməyə nə mane olur”, - deyə politoloq sual edib və özü də ona cavab verib: “Günahkar ABŞ-ın ermənipərəst qanunvericiləridir ki, anti-Azərbaycan istiqamətində siyasətə rəvac edirlər. Məsələn, Nümayəndələr Palatasının üzvü Ceki Speyerin anası - Nensi Kançelyan etnik ermənidir. O, ABŞ-ın deyil, Ermənistanın xeyrinə olan hər şeyə imza atır. Ceki Speyer o vaxt demişdi ki, ABŞ-ın 1.5 milyon dollarlıq yardımı ”DQR" xalqının fiziki və psixiki ciddi təsir eləmək məqsədi güdür. Ancaq Amerikanın Dağlıq Qarabağa istənilən yardımı erməni işğalına dəstək deməkdir və BMT Təhlükəsizlik Şurasının və BMT Baş Məclisinin qətnamələrini pozur - hansı sənədlərdə ki, açıq şəkildə təsdiq edilir ki, Dağlıq Qarabağ Azərbaycan ərazisidir". Göründüyü kimi, ABŞ-ın yanlışları bir sıra hallarda ədalətli amerikanlar tərəfindən də dilə gətirilir. İndi görək, rəsmi Bakının notası B.Saakyanın 14 martda tribunasız və mükafatsız qoyulmasına səbəb olacaqmı? ABŞ kimi seçəcək, işğalçı və separatçıları, yoxsa antiterror koalisiyasının üzvü olan, ərazisinin 20 faizi işğalda qalan Azərbaycanı?..


2019 Dekabr 05\nArxiv: 05/12/2019 [19:00]\nDaşkəsəndə quduz itlərdən yad həyətdə gizlənən kişi döyüldü\nDaşkəsən rayonunda döyülmə hadisəsi qeydə alınıb. Oxu.Az-ın bölgə müxbiri xəbər verir ki, hadisə rayonun Çovdar kəndində baş verib. 1975-ci il təvəllüdlü Xanoğlan Salmanov döyülərək müxtəlif bədən…\nDünya üzrə plastik butulkaların sayı kritik dərəcəyə çatıb, bu o deməkdir ki, biz hamımız seçimlərimizə diqqət etməliyik. Plastik butulkaların istifadəsindən çəkinmək üçün isə ciddi səbəblər var.…\nNəhəng dalğa cütlüyü “yuyub” apardı – VİDEO\nOkean sahilində nəhəng dalğa şəkil çəkdirməyə hazırlaşan cütlükləri “yuyub”. Dominikan Respublikasında yaşanan hadisənin videosunu baş verənləri kənardan izləyən Yoxen Frank özünün “Instagram” hesabında paylaşıb. Kadrlardan görünür…\n“Tisoy” qasırğası 13 nəfərin həyatına son qoyub\nFilippində “Tisoy” qasırğası nəticəsində azı 13 nəfər həlak olub. Biosfer.az xəbər verir ki, “ABS-CBN” telekanalının polis orqanlarına istinadla yaydığı məlumata görə, Luson adasının cənubunda yerləşən Bikol…\nMelioratorlar Zağulbada 1500-dən çox ağac əkiblər\nMeliorasiya və Su Təsərrüfatı Açıq Səhmdar Cəmiyyətinin kollektivi respublikamızda ekoloji mühitin yaxşılaşdırılmasına yönəlmiş yaşıllaşdırma tədbirlərində fəal iştirak edirlər. Cəmiyyətin idarə və təşkilatları bu il dörd dəfə…\nDMT-nin baş katibi: Bu hadisələr əvvəllər yüz ildə bir dəfə baş verirdi\nSibir və Alyaska da daxil olmaqla müxtəlif ərazilərdə meşələr yanır, buzlaqlar əriyir, okean suları isinir və turşlaşır, dənizin səviyyəsi qalxır…Bütün bunlar parnik qazlarının atmosferə emissiyasının nəticəsi…\nDekabrın 6-na gözlənilən hava şəraiti açıqlanıb. Ekologiya və Təbii Sərvətlər Nazirliyinin Milli Hidrometeorologiya Departamentindən Biosfer.az-a verilən məlumata görə, Bakıda və Abşeron yarımadasında havanın dəyişkən buludlu olacağı,…\nGürcüstanda havalar kəskin pisləşdi – Hökumət fermerlərə müraciət etdi\nGürcüstan hökuməti havaların kəskin soyuması ilə əlaqədar fermerlərə və fərdi təsərrüfat sahiblərinə müraciət edib. Biosfer.az xəbər verir ki, Gürcüstanın Ətraf Mühit Agentliyinin müraciətində deyilir ki, dekabrın…\nAzərbaycanın milli parklarında dekabr ayında müxtəlif yaş qruplarını əhatə edən maraqlı və rəngarəng tədbirlər keçiriləcək. Ekologiya və Təbii Sərvətlər Nazirliyinin mətbuat xidmətindən Biosfer.az-a bildiriblər ki, burada…\nÇinin şimal hissəsindəki Xıbey vilayətində dekabrın 5-də yerli vaxtla səhər 8:02-də (Bakı vaxtı ilə 4:02) 4,5 bal gücündə zəlzələ olub. Biosfer.az Çin Seysmologiya Mərkəzinə istinadla xəbər…


Kamran derbidə də olmayacaq » Football-plus.az\n23 fev 17:08aktual, manset\nKamran Ağayev 4 turdu “Boavişta”nın qapısını qorumur. “Benfika” ilə oyunda yaşanan məlum olaylardan sonra 3 matçlıq cəza alan yığmanın qapıçısı cəzası başa çatdıqdan sonra da “çərçivə”də görünmədi. “Feyrense” ilə görüşdə onun adı heç “18-liy”ə də salınmamışdı. Sonradan məlum oldu ki, həmyerlimiz yenidən zədələnib. Məşqlərdə zədələnən qapıçı 2 gün əvvəl tibbi müayinədən keçib. Məlum olub ki, onun əzələsində ağrılar var. Həkimlər hər ehtimala qarşı onun həftəsonu 23-cü tur çərçivəsində “Portu” ilə derbiyə çıxmamasını məsləhət görüb. Beləliklə, Kamran ardıcıl 5-ci oyunda “damalılar”ın qapısını qorumayacaq. Oxşar xəbərlər:


Suraxanı rayonunun polis rəisi işdən çıxarıldı\n12:34 24.11.2020 (Yenilənib 12:49 24.11.2020)\nNazirin əmri ilə Namiq Həsənov DİN-in Baş Əməliyyat Statistik və İnformasiya İdarəsinin rəisi təyin olunub.\nBAKI, 24 noyabr — Sputnik. Daxili işlər orqanlarında yeni kadr təyinatı olub. Sputnik Azərbaycan xəbər verir ki, Daxili İşlər naziri, general-polkovnik Vilayət Eyvazov müvafiq əmrinə əsasən Suraxanı Rayon Polis İdarəsinin (RPİ) rəisi, polis polkovniki Namiq Həsənov vəzifədən azad edilib.\nNamiq Həsənov DİN-in Baş Əməliyyat Statistik və İnformasiya İdarəsinin rəisi təyin olunub.


Oxu.az - “Əbədi cavan” model cazibədarlığının sirrini açdı - FOTO\n“Mən altı yaşımdan ət yemirdim, 33 yaşımda süd məhsulları barədə bütün həqiqətləri öyrəndikdən sonra veqan oldum. Əminəm ki, yeni qidalanma üsuluna keçid xarici görünüşümə təsir edib. Özümü 20 il əvvələ nisbətdə daha gənc və cazibədar hesab edirəm”, - deyə Pirs bildirib.\n“Moda sənayesi dəyişikliyə möhtacdır. İndi isə istənilən yaşda olan qadınlar kompleksdən əziyyət çəkirlər, halbuki model biznesi, əksinə, onlara əminlik gətirməlidir”, - deyə Pirs bildirib.\nDöyüb evə saldılar, sonra darıxmamaları üçün mahnı oxudular - VİDEO\nMağazalardakı iki metrlik məsafə çox təhlükəlidir - VİDEO


Vatsapdan yayılan QORXUNC TƏHLÜKƏ - İki sahil\nVatsapdan yayılan QORXUNC TƏHLÜKƏ\nİsrailin “NSO Group” firmasının ərsəyə gətirdiyi “Peqasus” adlı casus mobil tətbiq Vatsap proqramından istifadə edən bütün telefonlara “bulaşır”.\nPublika.az xəbər verir ki, bu barədə “Financial Times” informasiya yayıb.\nXəbərə görə, casus tətbiqi Vatsap platformasından istifadə edən bütün cihazlara hakerlər tərəfindən uzaqdan yerləşdirmək mümkündür.\nVatsapın mətbuat katibi də bu tətbiqin zəng funksiyası vasitəsilə, sadəcə cavabsız zənglər yolu ilə telefonlara sıza bildiyini təsdiq edib.\nTətbiqin nə qədər insana göndərildiyi məlum deyil. Yalnız şirkət istifadəçilərin seçilərək hədəf alındığını açıqlayıb.\n“NSO Group” isə məsələ ilə bağlı açıqlama verməyib.\nİsrail şirkətinin ərsəyə gətirdiyi mobil tətbiqin adına İstanbulda qətlə yetirilən jurnalist Camal Qaşıqçı cinayətində də rast gəlinir.\nToronto Universitetinin “Citizen Lab” qurumu Səudiyyə Ərəbistanın “NSO Group”dan aldığı casus tətbiqi vasitəsilə Camal Qaşıqçını izlədiyini ortaya çıxarmışdı.


Hicablı müğənni: “Onun yanında açıq-saçıq gəzirəm” - FOTOLAR\n4 Mart 2015 12:00\nHəmsöhbətim Xuraman Şuşalıdır. Çoxdan görünməyən sənətçi Publika.az-a danışıb.\n- Anam rəhmətə gedəndən sonra bir müddət depressiyada oldum, həvəsdən düşdüm. Anamın ilinə bir ay qalıb, hələ də özümə gələ bilmirəm. Anam dünyasını dəyişəndə mən üçüncü övladıma hamilə idim. Sözün düzü, hamilə vəziyyətdə efirlərdə görünməyi də özümə ar bildim. Amma indi yeni mahnılar yazdırıram. Yəqin ki, toylara da gedəcəyəm. Bilirsiniz də, mən yalnız xınayaxdı və qız toylarına gedirəm.\n- Birdən-birə qərar verib hicaba keçdin. Amma bəzi həmkarların vardı ki, onlar hicaba keçsələr də, sonradan əvvəlki tərzlərinə qayıtdılar. Sən hələ fikrini dəyişməmisən?\n- Allah eləməsin. Ömrümün axırına qədər belə davam edəcək. Mən həmişə deyirəm ki, başımı açaramsa, Allah mənim canımı alsın. Mən bu dünyadan başıbağlı köçəcəyəm. Hicaba keçib, sonradan başını açmaq böyük günahdır.\n- Buna görə, həyat yoldaşınla məsləhətləşdin?\n- Yox, mən hər hansı məsələdə anamla məsləhətləşirdim. İnan ki, bu məsələdə anamla da məsləhətləşmədim, hətta anam buna görə məndən incidi. Əslində uzun illər idi ki, içimdə bu fikir vardı. Sadəcə, bu addımı atmağa qorxurdum.\n- Elə bilirdim ki, ruzisiz, pulsuz-parasız qalacağam. Hətta yaxın bir rəfiqəm mənə həmişə deyirdi ki, hicaba keç. Mən məəttəl qalırdım ki, necə yəni, mən bağlanım, oxumayım, əvvəlki geyimləri geyinməyim. Birdən-birə çox şeyin üstündən xətt çəkmək asan deyildi. Amma məni bu addımı atmağa vadar edən səbəb vardı - Allah sevgisi, bir də qəbir, cəhənnəm əzabının qorxusu. Həm də bir gün oturub dedim ki, Allahım, sən mənə hər şey vermisən - ailə, ruzi, övlad. Amma mən niyə sənin istədiyini verməyim? Həm də qorxdum ki, mən bu addımı atmasam, Allah mənə verdiklərini geri alacaq. Əslində, məni silkələyən Kərbəla ziyarətgahı oldu. Orda günahlarımdan tövbə etdim və bağışlanmağımı dilədim.\n- Səncə, ən böyük günahın nə idi?\n- İnsan öz günahlarını açmamalıdır, eyiblərini deməməlidir. Çünki özünə şahid götürmüş olursan. Əsas odur ki, Allah hər şeyi görür və bağışlayır. Günahsız insan olmur. Arzular insanı cəhənnəmə yuvarlamamalıdır.\n- Bu gün günah etməkdən qorxursan?\n- Çox qorxuram. Bəlkə də, hansısa məqamda günah da edirəm, özümün xəbərim olmur.\n- Keçmişə baxanda nəyəsə, hansısa hərəkətinə görə utandığın məqamlar olur?\n- Olur. Fkirləşirəm ki, kaş şou-biznesin qalmaqallarından uzaq olaydım. Çox adamlar efirdə məni görüb fikirləşirdilər ki, həyasızam, pis insanam və s. Əslində mən elə qız da deyildim, amma əksər hallarda məni həyasız, qalmaqalçı, davakar tərəfdən tanıtdılar. Bu da mənim ziyanıma işlədi.\n- Səncə, bir qadının ən böyük günahı nədir?\n- Ərinə xəyanət etmək. Allahımdan iki istəyim olub. Həmişə demişəm ki, ay Allah, iki halda mənim canımı al: ərimə xəyanət etsəm və hicabı atsam. Ərə xəyanət etmək çox böyük günahdır, bundan böyük günah yoxdur.\n- Bəs ərin sənə xəyanət etsə?\n- Ərim mənə xəyanət etsə, bağışlayaram. Amma bunu yazma, ayağı yer alar. Amma ərim ibadət əhlidir və yəqin ki, mənə xəyanət etməz. Mən də elə qadın deyiləm ki, ərim mənə xəyanət etsin.\n- Bəs kişi hansı halda qadına xəyanət edir ki?\n- Düşünürəm ki, baxımsız qadınlar xəyanətlə daha çox üzləşirlər. Həm də qadın ərinə az diqqət göstərəndə də xəyanətə yer qalır. Tərif kimi çıxmasın, mən özümə güvənən və özümə baxan qadınam. Qadın hər zaman düşünməlidir ki, nə edim, necə edim, hansı qüsurlara yol verməyim ki, ərim mənə xəyanət etməsin. O, ərini yaxşı tanımalıdır. Çox adam elə bilir ki, hicablı qadındırsa, mütləq əyləncələrdən uzaqdır, həyatı rəngarəng deyil. Xeyr. Əsla belə deyil. Mən bəzək-düzəyimdən də qalmıram, lazım olanda ərimlə romantik şam yeməyi də yeyirik.\n- Maraqlıdır, qarderobunda dekolte, mini geyimlər varmı?\n- Əlbəttə var, mən ərimin yanında dekolte də geyinirəm, mini də. Bir çox paltarlarım var ki, zamanında geyinmişəm, indi də saxlayıram.\n- Həyat yoldaşında dəyər verdiyin xüsusiyyət hansıdır?\n- Çox səbirli insandır, həm də məni çox sevir. Qadın üçün bu məqam çox önəmlidir.\n- Bəs o, səndə ən çox hansı keyfiyyətləri dəyərləndirir?\nBir qədər kənarda dayanıb bizi müşahidə edən yoldaşına səslənir: Elçin, məndə ən çox nəyi bəyənirsən? Cavab gəlir: - Hər şeyi.\n- Onun sənə qadağaları olur?\n- Adətən, olmur. Çünki mən onun nə istədiyini və xasiyyətini dəqiq bilirəm. Nəyi xoşlayıb, nəyi xoşlamadığını gözəl bilirəm.\n- Sözün düzü, mətbəxdə çox yoruluram. Buna görə də mətbəxdə az oluram.\n- Qaymaqlı toyuq.\n- Yoldaşın sənə sürprizlər etməyi xoşlayır?\n- Elə o da xoşlayır, mən də.\n- Axırıncı dəfə nə vaxt sənə sürpriz edib?\n- Ad günümdə. Anamın ili çıxmadığı üçün ad günü eləmədim, amma həyat yoldaşım gözləmədiym halda, evdə tədarük görmüşdü. Mən içəri girəndə uşaqlarımla bərabər məni qarşıladı və sevdiyi hədiyyəni bağışladı. O, məni yaxşı tanıyır və bilir ki, nə xoşlayıram, nəyi yox. Tez-tez mənə hədiyyə alır. Qadın diqqət sevən olur axı.\n- Evdə uşaqların tərbiyəsi ilə daha çox kim məşğul olur - sən yoxsa, həyat yoldaşın?\n- İkimiz də. Amma mən həmişə çalışıram uşaqlarımı sevə-sevə tərbiyə edim. İncitmək, üstünə qışqırmaq, qorxutmaqla aram yoxdur. Belə olanda uşaq qorxaq, cəsarətsiz, özünə inamsız böyüyür. Mən uşaqlarımla sanki böyük adam kimi davranıram.